KUMITAT PERMANENTI DWAR L-AMBJENT U L-IPPJANAR TAL-IŻVILUPP

(Rapport Uffiċjali u Rivedut)

Laqgħa Nru. 7

L-Erbgħa, 12 ta' Marzu, 2014

Stampat fl-Uffiċċju ta' l-Iskrivan

Prezz €2.50

Laqgħa Nru. 7

L-Erbgħa, 12 ta' Marzu, 2014

Il-Kumitat iltaqa' fil-Palazz, il-Belt Valletta, fis-6:48 p.m.

Il-Minuti tal-Laqgħa Nru. 6 li saret fid-26 ta' Frar, 2014 ġew konfermati.

Anna Brincat, Skrivana tal-Kumitat, sabiex tgħidilna x'korrispondenza kellna mill-aħħar laqgħa.

L-ISKRIVANA TAL-KUMITAT: Mill-aħħar laqgħa, il-Kumitat irċeva żewġ sottomissjonijiet għall-ODZ policy li ppreżentat il-Malta Environment and Planning Authority (MEPA) fil-laqgħa preċedenti, waħda mingħand Din l-Art Ħelwa u oħra mingħand is-Sur Alfred E. Baldacchino, però s-Sur Agius, mir-Ramblers' Association talab li jingħata aktar mien sabiex ikun jista' jagħmel sottomissjoni.

George Pullicino u Madam Chair dwar id-diskussjoni fil-Kumitat rigward il-proġett tal-LNG, bl-aħħar waħda tkun tgħid hekk:

Kif taf sew, fl-Environment and Development Planning Committee digà gie maqbul li l-EIA tal-proġett tal-LNG jiġi diskuss qabel it-Tnejn 24 ta' Marzu 2014 meta l-MEPA mistennija tiddelibera fuq dan, tant li int kkwotata tgħid "Naqbel miegħek li għandna nistabilixxu data llum għal ġurnata meta se niddiskutu l-EIA.

Però, minħabba li l-Onor.

Konrad Mizzi talab iktar żmien biex ikollu l-istudji kollha f'idejh, jien naħseb li nistgħu nħallu għal dik il-ġimgħa ta' qabel eżatt ma tiġi diskussa fil-MEPA, ħalli ma jkollniex ir-riposta li l-istudji kollha m'għadhomx mhumiex in hand."

Min-naħa tagħna għandna ħtieġa li jkollna għallanqas żewġ sessjonijiet biex neżaminaw dan ir-rapport voluminuż u nistaqsu l-mistoqsijiet rilevanti.

Għaldaqstant nitolbu li l-Kumitat jiltaqa' nhar it-Tnejn u t-Tlieta li ġej biex jiddiskuti din it-tema kif stipulat digà mill-istess Kumitat.

Infakkrek li nhar l-Erbgħa, 19 ta' Marzu hija festa pubblika.

Għaldaqstant nitolbok sabiex tikkonferma dawn id-dati fl-inqas żmien possibbli.

MADAM CHAIR: Biex nikkummenta dwar il-korrispondenza tal-Onor.

Pullicino, peress li fl-aħħar laqgħa konna ddeċidejna li se naraw jekk dik il-materja hijiex se tiġi diskussa hawnhekk jew hijiex se tittieħed f'idejn il-House Business Committee (HBC), fil-verità sar hekk u jidher li l-HBC iddeċieda li d-diskussjoni tmur fil-plenarja.

Ovvjament, Onor. Pullicino, jien daqsek xtaqt li din il-materja tiġi diskussa hawnhekk u allura staqsejt jekk il-HBC għandux il-poter li jagħmel hekk u qaluli li jekk il-HBC jiddeċiedi li dik il-materja tiġi diskussa fil-plenarja allura aħna ma nkunux nistgħu niddiskutuha hawnhekk.

President, naħseb li ġejt infurmata ħażin.

Il-HBC ma qalx li din il-materja, ġaladarba tkun diskussa fil-plenarja, ma tiġix diskussa fil-Kumitat.

Fil-fatt ilbieraħ l-iSpeaker qal li l-Kumitat imexxi lilu nnifsu u d-diskussjoni tista' ssir fil-plenarja.

Tant hu hekk, li aħna stess, meta ġo dan il-Kumitat qam il-punt, konna għedna ċar u tond li anke din in-naħa tal-Kamra ma teskludix li jkun hemm diskussjoni fil-plenarja u li diskussjoni fil-plenarja ma teskludix diskussjoni fil-Kumitat u viċi versa, jiġifieri jista' jkollok iż-żewġ proċessi għaddejjin fl-istess żmien.

Ilbieraħ ma kien hemm l-ebda deċiżjoni, la min-naħa tal-HBC u lanqas min-naħa tal-iSpeaker, li tgħid li quddiem dan il-Kumitat m'għandux ikun hemm id-diskussjoni dwar l-Environmental Impact Assessment (EIA) tant li jien infurmat li l-iSpeaker qal ċar u tond li l-Kumitat imexxi lilu nnifsu.

Fil-fatt, l-unika deċiżjoni li kien hemm fil-HBC kienet li jridu jsibu data meta d-diskussjoni ssir fil-plenarja.

MADAM CHAIR: Meta jien kellimt lill-iSpeaker u staqsejtu eżattament dak li qed tgħid int, jiġifieri jekk waħda teskludix lill-oħra, it-tweġiba kienet li huwa l-HBC li jidderieġi l-ħidma tal-kumitati.

Dik kienet it-tweġiba tal-iSpeaker.

Li nista' nagħmel huwa li nitlob direzzjoni ċara bil-miktub mingħand l-iSpeaker.

Jekk aħna jkollna direzzjoni ċara bil-miktub mingħand l-iSpeaker, allura dak li qed tgħid int jista' jiġi kkunsidrat, però l-istruzzjonijiet li kelli jien kienu li l-HBC iddeċieda hekk u huwa l-HBC li jiddeċiedi l-ħidma tal-kumitati.

GEORGE PULLICINO: Madam Chair, nirrepeti li l-informazzjoni li għandi jien ma taqbilx ma' tiegħek.

L-iSpeaker ilbieraħ qal ċar u tond li huwa l-kumitat li jmexxi lilu nnifsu; il-HBC jiddeċiedi s-sessjonijiet tal-plenarja.

Jien m'għandi l-ebda diffikultà li jkollna pożizzjoni bil-miktub min-naħa tal-iSpeaker iżda l-issue hija l-kwestjoni taż-żmien.

Illum huwa l-Erbgħa u jien diġà ili nikkomunika b'diversi emails biex ikollna d-dati stabbiliti.

Irrid ngħid li dan il-Kumitat, b'mod unanimu, qabel li din il-materja tiġi diskussa quddiema tant li din il-pożizzjoni qiegħda mniżżla fil-Minuti, iswed fuq l-abjad, u allura nistenna li dan il-Kumitat ikun koerenti ma' deċiżjonijiet li diġà ħa u jimxi biex jipproċedi ħalli nagħżlu l-ġranet li din in-naħa tal-Kamra qed tissuġġerixxi li jkunu nhar it-Tnejn u Tlieta li ġejjin.

MADAM CHAIR: Jien nitlob li jissejħu l-Whips ħalli jiddiskutu mal-iSpeaker għax aħna ngħatajna informazzjoni differenti.

Nista' nassigurak li m'għandi l-ebda problema biex dik il-materja tiġi diskussa hawnhekk, anzi hija x-xewqa tiegħi li dan isir, però l-istruzzjonijiet li kelli dalgħodu – għall-inqas jien hekk fhimt – kienu li HBC decisions overrule the Committee's decision u allura jien baxxejt rasi u kelli naċċetta.

L-Onor.

MICHAEL FARRUGIA (Segretarju Parlamentari għall-Ippjanar u Simplifikazzjoni Amministrattiva): Madam Chair, bażikament ridt nikkonferma l-informazzjoni li għandek inti.

Apparti minn hekk, il-laqgħa tal-MEPA se tkun fl-24 tax-xahar u ż-żewġ ġranet li jifdal li fihom tista' ssir seduta huma s-17 u t-18 ta' Marzu.

Huwa żgur li ma jistgħux isiru żewġ seduti għax sa fejn jien infurmat, f'waħda minn dawk il-ġranet se jkun diskuss fil-plenarja s-suġġett li attwalment l-Onor.

Membru qed jitlob biex jiġi diskuss hawnhekk u ma jistax ikun li nkunu fil-plenarja u nkunu hawnhekk niddiskutu l-istess ħaġa.

Issa nħallu lill-Whips biex jitkellmu bejniethom kif issuġġerejt inti, Madam Chair, imma ridt inpoġġi għall-attenzjoni ta' dan il-Kumitat li loġistikament huwa impossibbli nagħmlu żewġ seduti biex niddiskutu dik il-biċċa xogħol meta kulma hemm available huma żewġ ġranet u f'waħda minnhom se tkun qed issir diskussjoni dwar din il-materja fil-plenarja.

Il-Gvern ma jiddejjaqx jitkellem u se jitkellem fuq il-materja, tant li ddeċidejna li d-diskussjoni ssir fil-plenarja appuntu biex nagħtu aktar weight – mhux għax dan il-Kumitat m'għandux weight – lis-suġġett ħalli kulħadd ikun jista' jsemma' leħnu.

Tant hu hekk li n-naħa tal-Gvern se tressaq hi stess is-suġġett għad-diskussjoni.

MADAM CHAIR: Grazzi.

L-Onor.

Toni Bezzina.

TONI BEZZINA: Imma l-Kumitat jista' jiltaqa' fi ġranet oħra li mhumiex ġranet normali li fihom isiru seduti.

MADAM CHAIR: Grazzi.

L-Onor.

GEORGE PULLICINO: Filwaqt li nifhem li jista' jkun li l-Kamra tiddeċiedi li fil-plenarja l-EIA jiġi diskuss nhar it-Tlieta li ġej, dan il-Kumitat faċilment jista' jiddelibera li jiltaqa' t-Tnejn filgħodu, jew waranofsinhar, jew filgħaxija, jew it-Tlieta filgħodu jew waranofsinhar ġaladarba s-sessjoni fil-plenarja tibda fis-6:00 p.m. Dan il-Kumitat, bħal kwalunkwe Kumitat ieħor, jista' jiddeċiedi li ma jiltaqax neċessarjament fis-sigħat odjerni tal-plenarja.

Nirrepeti li l-informazzjoni li għandi jien hija – u ħdejja hawn il-Whip tal-Oppożizzjoni – li l-iSpeaker ma ħax pożizzjoni inkwantu li ġaladarba din il-materja tiġi deliberata fil-plenarja allura hu eskluż milli dan il-Kumitat, li diġà ddeċieda dwar dan b'mod unanimu, jiddiskutiha.

U bir-rispett kollu lejn l-Onor.

Farrugia, hemm differenza bejn diskussjoni fil-plenarja u diskussjoni hawnhekk għax hawnhekk, bħalma jsir f'kull Kumitat ieħor, nistgħu nagħmlu l-mistoqsijiet, ikollna r-risposti u nagħmlu aktar mistoqsijiet, filwaqt li ma tridx tkun intelliġenti ħafna biex tassumi li fil-plenarja kulħadd jagħmel l-istatement tiegħu u ma jista' jkun hemm l-ebda mistoqsija.

Jien ma nistax nifhem għalfejn dan il-ħabi min-naħa tal-Gvern li f'daqqa waħda, at the last moment, minkejja li kellna pożizzjoni unanima f'dan il-Kumitat li dan is-suġġett jiġi diskuss hawnhekk, biddel il-pożizzjoni tiegħu biex ma niġux niddiskutu l-EIA dwar dan l-impjant hawn ġew.

President, dwar din il-materja saru diversi laqgħat pubbliċi, inkluż ma' kunsilli lokali.

Fil-fatt jien infurmat li llum stess, il-Kunsill Lokali ta' Birżebbuġa ġie mgħajjat fl-uffiċċju taċ-Chief Executive Officer (CEO) tal-MEPA proprju biex jiddiskutu dan is-suġġett.

Jien m'għandi ebda diffikultà li jkun hemm laqgħat ta' informazzjoni, imma li qed jippreokkupa lili bħala Deputat fil-Kamra huwa li jsiru laqgħat pubbliċi ma' kumitati ta' kunsilli lokali u ma' nies oħrajn, u f'dan il-Kumitat, li qabel b'mod unanimu li jkollna l-preżentazzjoni li diġà saret lil organizzazzjonijiet oħrajn, ma jsirx dan u ma jkollniex iċ-ċans li nagħmlu d-domandi li rridu.

Fl-opinjoni tiegħi dan huwa pass ikrah ħafna għall-mod kif il-Parlament imexxi lilu nnifsu.

L-informazzjoni li għandi jien mill-Whip tan-naħa tagħna – li jinsab preżenti ħdejja – hija li ma kien l-ebda deċiżjoni min-naħa tal-iSpeaker fejn ingħad li jekk din id-diskussjoni tmur fil-plenarja allura ma ssirx diskussjoni oħra f'dan il-Kumitat.

MADAM CHAIR: Onor. Pullicino, minn dak il-ħin ʼil hawn għamilna kuntatt mal-Whip tan-naħa tal-Gvern u issa se jitkellmu l-Whips bejniethom ħalli naraw x'konklużjoni se jaslu għaliha.

Jekk ma naslux, jien inkun irrid ir-ruling dirett tal-iSpeaker għax id-direzzjoni li kelli jien kienet dik li stqarrejt magħkom.

Jien m'għandi l-ebda problema, anzi nixtieq, li din il-materja tersaq quddiem il-Kumitat, però kif inhu d-dover tiegħi, jien irrid nieħu d-direzzjoni kemm tal-HBC kif ukoll tal-iSpeaker.

L-Onor.

President, jien ma nafx minn fejn toħroġ din li l-HBC jirregola x-xogħol ta' dan il-Kumitat.

MADAM CHAIR: Issa jgħidilna l-iSpeaker.

RYAN CALLUS: Safejn naf jien, però I stand to be corrected, ġieli kien hemm deċiżjonijiet fejn ħareġ li kull kumitat għandu jirregola lilu nnifsu u allura jekk hemm maġġoranza fi ħdan dak il-Kumitat li taqbel li diskussjoni għandha ssir f'dak il-Kumitat, x'hemm xi jżomm biex dik id-diskussjoni ma ssirx?

MADAM CHAIR: Dalgħodu għamilt dik il-mistoqsija diretta u t-tweġiba kienet li l-HBC jidderieġi l-ħidma tal-Kumitati.

Għallinqas jien hekk fhimt.

RYAN CALLUS: Jien irrid nagħmel riferenza għat-transcripts ta' laqgħat preċedenti ta' dan il-Kumitat u nixtieq naqra verbatim minnhom ħalli nneħħi kull dubju li qatt xi darba kien hemm qbil dwar din il-materja f'dan il-Kumitat.

Pereżempju, fl-aħħar laqgħa ta' dan il-Kumitat, l-Onor.

Pullicino kien qal hekk:

"Dan il-Kumitat kien diġà qabel b'mod unanimu li l-ewwel nett ikun hawn preżentazzjoni u wara ssir diskussjoni..."...

(Interruzzjonijiet)

MADAM CHAIR: Imma issa marret quddiem il-HBC.

MICHAEL FARRUGIA: Madam Chair, għandna ż-żewġ Whips preżenti hawnhekk u jistgħu jgħidulna huma.

Ikkonkludi fil-qosor, Onor. Callus.

RYAN CALLUS: Onor. Farrugia, jien tajtek ċans titkellem u ma nterrompejtekx; nixtieq li issa jkollok il-paċenzja li wrejt miegħek jien.

Se nkompli nikkwota minn x'qal l-Onor.

Pullicino fl-aħħar laqgħa:

"...fejn fiha jkunu jistgħu jsiru mistoqsijiet lill-esperti.".

U din hi d-differenza kollha, Madam Chair.

Meta aħna mmorru fil-plenarja d-diskussjoni se tkun biss bejna l-politiċi, però għad hemm numru ta' mistoqsijiet importanti ħafna li rridu nagħmlu għax ma rridux ninsew li hawnhekk qed nitkellmu fuq proġett ta' portata nazzjonali u għandu impatt nazzjonali, jiġifieri jekk għad għandna l-possibilità li fil-ftit jiem li fadal – għax sfortunatament kien hemm għaġġla kbira li d-data tad-deċiżjoni tal-MEPA tingħata kemm jista' jkun malajr imma issa hemm dik id-data u m'hemmx x'tagħmel – huwa importanti li jkollna d-dritt li niddiskutu fuq dawn l-affarijiet.

Jien ma nistax nifhem kif dan il-Kumitat diġà qabel fuq dan il-punt u…

MADAM CHAIR: Il-Kumitat se jbaxxi rasu biss jekk il-HBC jew l-iSpeaker jidderiġuna f'direzzjoni oħra, mill-bqija dan il-Kumitat jiddiskutiha.

L-istruzzjonijet li għandi jien minn min hu responsabbli huma li l-HBC jiddeċiedi hu.

Jekk mhux il-każ, allura nkunu nistgħu nikkunsidraw li nkomplu b'dak li ftehemna.

Ħalli jiddiskutu ftit il-Whips però ddumux ħafna għax għandna ħafna x'nagħmlu.

L-Onor.

DAVID AGIUS: Madam Chair, hija l-prassi ta' dan il-Parlament li kull Kumitat jirregola lilu nnifsu u fejn ma jkunx hemm qbil, jew fejn il-President tal-Kumitat jara li ma jistax/tistax jerfa'/terfa' r-responsabilità, jirriferi/tirriferi lill-iSpeaker.

Aħna, bħala HBC, jekk ikollna talba mingħand xi Kumitat, jew ikun jidhrilna li xi Kumitat għandu ċertu xogħol partikolari, allura għandna l-awtorità li nqabbdu lill-Kumitat jagħmel dak ix-xogħol partikolari, però kull Kumitat jirregola lilu nnifsu.

Kellna ċirkostanzi fejn il-Parlament ħass li kellhom imorru xi nies quddiem il-Kumitat Permanenti għall-Konsiderazzjoni ta' Liġi bħala xhieda u qbilna u mexxejna.

Jiġifieri jekk hemm qbil f'dan il-Kumitat dwar kwestjoni, il-HBC ma jidħolx fiha, però jekk inti, Madam Chair, tħoss li m'hawnx qbil u li inti m'intix lesta terfa' r-responsabilità u trid ruling mingħand l-iSpeaker, sta għalik li titlob tali ruling, però li għamilna aħna lbieraħ bħala HBC kien li qbilna li jekk ikun il-ħtieġa li jkun hemm seduta fil-plenarja, jien u l-Whip tal-Gvern niddeċiedu fuq data li fiha l-Membri taż-żewġ naħat tal-Kamra jkunu jistgħu jitkellmu fiha.

Dak kien xogħolna, però x'jagħmel dan il-Kumitat huwa l-Kumitat stess li jiddeċidih u jekk għandu diffikultà, jitlob ruling mingħand l-iSpeaker.

MADAM CHAIR: L-Onor.

CARMELO ABELA: Grazzi, Sinj.

Jien nitlob il-permess tal-Kumitat sabiex ukoll inkun nista' nagħti l-veduti tiegħi.

L-ewwel nett il-HBC huwa dak il-Kumitat li bl-Ordnijiet Permanenti jista' jirregola li kull Kumitat ieħor.

Dan l-istat ta' fatt joħroġ ċar mill-Ordnijiet Permanenti.

It-tieni nett, il-Kumitat Permanenti dwar l-Ambjent u l-Ippjanar tal-Iżvilupp imwaqqaf b'artiklu 34 ta' Kap. 504 m'għandux fir-remit tiegħu li jiddiskuti proġett jew ħaġa oħra marbuta ma' proġett kapitali tal-Gvern.

Aħna naqblu li dan huwa ta' portata nazzjonali u ta' importanza kbira, kif wara kollox kienu proġetti oħrajn fil-passat.

L-estensjoni tal-power station ta' Delimara, kien proġett kapitali importanti ta' portata kbira u nazzjonali u ma ġiex diskuss minn dan il-Kumitat.

Nerġa' nġid li mhuwiex fir-remit ta' dan il-Kumitat, kif jinsab miktub f'artiklu 34 ta' Kap. 504, li jiddiskuti tali proġett.

U jkun preċedent ikrah li proġett kapitali, importanti kemm hu importanti, jiġi diskuss minn dan il-Kumitat meta mhuwiex fir-remit tiegħu li jagħmel dan.

Fil-pajjiż għandna awtorità kompetenti li għandha r-regoli tagħha ta' kif issir il-kunsiderazzjoni u d-diskussjoni fuq il-proġetti kapitali.

Jien nifhem li dan qed isir u jekk mhux qed isir biżżejjed mhux dan il-Kumitat għandu jagħmel dak ix-xogħol imma proprju għandhom jaraw mal-awtorità kompetenti li bil-liġi għandha d-dritt li tagħmel il-konsultazzjonijiet u d-diskussjonijiet u finalment tapprova tali proġett.

Meta nkitbet ittra mill-Onor.

Pullicino u naturalment inti, Madam Chair, għaddejt l-ittra lill-Ministru konċernat, il-Ministru konċernat għamilha ċara li minkejja li mhuiwex fir-remit ta' dan il-Kumitat, kien qed jaċċetta li jagħmel il-preżentazzjoni lill-Membri tal-Kumitat f'dal-Kumitat u l-kelma kienet ċara, "preżentazzjoni".

Wara li ġiet moqrija dik l-ittra tal-Ministru hawnhekk irriżulta li l-Membri tal-Kumitat riedu mhux biss preżentazzjoni imma dibattitu ta' tnejn jew tliet seduti oħra biex jiddibattu dwar proġett li dan il-Kumitat m'għandux l-awtorità kompetenti li jiddiskuti – naturalment għax hemm ir-regoli ta' artiklu 34 ta' Kap. 504 li twaqqaf bihom – u allura jekk il-ħsieb huwa li jsir dan it-tip ta' dibattitu hawnhekk, nerġa' ngħid li mhuwiex fir-remit tiegħu.

Lanqas huwa fir-remit li ssir preżentazzjoni, aħseb u ara li jiġi diskuss f'dak id-dettall u bil-mod kif wieħed xtaq li jiddiskutih!

Jien ilbieraħ, f'isem il-Gvern, fil-HBC, anke għax issemma hawnhekk li hemm il-possibilità li ssir seduta fil-plenarja, kif ġara anke fil-leġiżlatura li għaddiet fuq talba tal-Oppożizzjoni ta' dak iż-żmien u l-iSpeaker kien ta r-ruling tiegħu li jsir f'dak id-dibattitu, aħna minflok qgħadna nistennew lill-iSpeaker jagħti r-ruling tiegħu, ippropojnejt li qabel il-MEPA tiddiskuti u tasal għall-konklużjoni tagħha fl-24 ta' Marzu – għax jidhirli li fl-24 ta' Marzu l-MEPA se tiddiskuti dan il-proġett – il-Parlament jagħmel diskussjoni fil-plenarja fejn il-ħin jinqasam indaqs bejn iż-żewġ naħat tal-Kamra u tkun diskussjoni bla vot kif ġara fil-leġiżlatura li għaddiet fuq proġett kapitali ta' portata kbira u nazzjonali; l-istess ħaġa, xejn aktar u xejn inqas.

Jien segwejt, anke mill-mezzi ta' komunikazzjoni, u naf li dawn l-opportunitajiet fejn esperti eċċ. jgħidu tagħhom u jistaqsu, kienu hemmhekk.

Jekk hawn min iħoss li hemm bżonn aktar diskussjoni, fil-każ jirrikorri għand l-awtorità kompetenti biex iżżid dawn it-tip ta' laqgħat, imma mhuwiex il-Kumitat li jiddeċiedi dwar dan.

Ilbieraħ ma wasalniex għad-data għax ridt niċċekkja mal-Ministru konċernat minħabba impenji li kont naf li se jkollu barra minn Malta u llum irnexxieli nagħmel dawn l-arranġamenti biex il-Ministru jkun hawn proprju nhar it-Tlieta, 18 ta' Marzu, biex il-Kamra, naturalment jekk ikun hemm qbil bejn iż-żewġ naħat però m'iniex nara li m'għandux ikun hemm qbil, tagħmel dan id-dibattitu ħalli l-Membri Parlamentari kollha jkollhom iċ-ċans jgħidu tagħhom qabel il-MEPA tiddiskuti biex finalment tiddeċiedi jew tara l-proċedura tagħha.

Dan ikun eżatt kif ġara fil-leġiżlatura li għaddiet.

Dik hija l-pożizzjoni min-naħa tagħna.

Grazzi.

DAVID AGIUS: Madam Chair, dak li qal il-Whip tal-Oppożizzjoni hija l-pożizzjoni min-naħa tiegħu mhux x'kien deċiż fil-HBC.

Il-mistoqsija tiegħek kienet x'ġie deċiż fil-HBC.

Fil-HBC ilbieraħ ġie deċiż li jkun hemm seduta fil-plenarja u d-data naraw meta tkun, però ma kienx eskluż u ma ngħatat ebda direzzjoni biex dan il-Kumitat jiddiskuti jew ma jiddiskutix dak li jrid jiddiskuti dan il-Kumitat.

Jiġifieri dan il-Kumitat għadu fil-libertà kollha li jieħu d-deċiżjonijiet tiegħu hu u jiddeċiedi jekk ikomplix kif kien miftiehem b'mod unanimu f'dan il-Kumitat jew le.

Jekk m'hemmx, u ma jkunx hemm, qbil jew ħaġa oħra, imbagħad sta għalik, Madam Chair, biex tidderieġi l-pożizzjoni tiegħek imma l-HBC ma ta l-ebda linja partikolari li għandkom jew m'għandkomx tiddiskutuha.

Dik id-deċiżjoni nħalluha għal dan il-Kumitat.

X'jiġri fil-plenarja mbagħad hemm iż-żewġ Whips li fil-HBC jiddeċiedu meta u kif se ssir, però x'jiġri f'dan il-Kumitat hi deċiżjoni ta' dan il-Kumitat u hekk kien deċiż ilbieraħ fil-HBC.

CARMELO ABELA: Dan li għedt illum għedtu lbieraħ fil-HBC, jiġifieri li dan il-Kumitat ma jistax ma jimxix mar-remit tat-twaqqif tiegħu.

Huwa ċar li fuq proġett, importanti kemm hu importanti – kien hemm proġetti importanti oħrajn, żgur li dan mhuwiex l-uniku proġett ta' importanza – dan il-Kumitat irid jimxi mal-liġi ta' kif twaqqaf; ma jistax jiddiskuti proġett kapitali, importanti kemm hu importanti.

Hawnhekk mhux il-MEPA.

Il-MEPA tagħmel dak ix-xogħol.

Dan il-Kumitat għandu r-remit tiegħu li jagħmel tali diskussjoni.

Li l-Membri jagħmlu talba ma fiha xejn ħażin però rridu nimxu skont ir-regoli.

Nerġa' nfakkar li l-Gvern kien lest jagħmel preżentazzjoni minkejja li mhux fir-remit ta' dan il-Kumitat.

Stajna għedna mill-ewwel li dan mhux fir-remit tal-Kumitat u ma jsir xejn, però għażilna li nagħmlu preżentazzjoni.

Imma li mbagħad il-preżentazzjoni nwessugħha għal dibattitu ta' tnejn, tliet seduti eċċ., allura mmorru lura anke milli nagħmlu l-preżentazzjoni.

Jiġifieri n-naħa tal-Gvern qed tagħmilha ċara li la l-preżentazzjoni u lanqas id-dibattitu li qed jiġi mitlub m'għandu jsir hawnhekk għax noħolqu preċedent ikrah ħafna għall-futur.

Dan il-Kumitat qatt ma ddiskuta tali proġetti u m'għandux jagħmel dan.

Ir-remit tal-Kumitat huwa ċar kif huwa stipulat f'artiklu 34 ta' Kap. 504 u għandna nimxu ma' dak.

Il-proposta tal-Gvern hi li jkollna dibattitu fil-plenarja u l-MEPA għandha tagħti kas ta' dak li jingħad fil-plenarja wkoll.

DAVID AGIUS: Madam Chair, assolutament ma naqblux ma' dak li qed jgħid il-Gvern.

Aħna nibqgħu ngħidu li l-Kumitat jidderieġi lilu nnifsu, kif diġà fil-fatt sar.

Jekk il-Gvern ma jridx jiddiskuti u jekk il-Ministru ma jridx jiġi, dik hija ħaġa oħra, imma hawnhekk il-Parlament mhux il-Gvern, u rridu nagħmlu distinzjoni bejn il-Parlament u l-Gvern.

Hawnhekk inti għandek l-awtorità li flimkien mal-Membri ta' dan il-Kumitat tiddeċiedu x'tiddiskutu.

Jekk hemm qbil, f'idejkom, u jekk tridu direzzjoni hemm l-iSpeaker, però li jiġi ordnat min-naħa tal-Gvern xi jsir fil-Parlament mhuwiex aċċettabbli.

CARMELO ABELA: Madam Chair, ħalli niċċara l-pożizzjoni tagħna għall-aħħar darba.

Il-Gvern kulma qed jgħid huwa li għandna nħarsu lejn artiklu 34 tal-Att dwar l-Ambjent u l-Ippjanar tal-Iżvilupp, Kap. 504 minn fejn joħroġ ir-remit ta' dan il-Kumitat.

M'hemm imkien li dan il-Kumitat jista' jiddiskuti proġett kapitali.

Fil-fatt dan l-artiklu jgħid hekk:

"Il-Kumitat Permanenti għandu:

(a) jagħmel reviżjoni ta' kull pjan...",

– mhux proġett, pjan –

"...li jitressaq quddiem il-Kamra tad-Deputati skont id-dispożizzjonijiet ta' dan l-Att.

Il-Kumitat Permanenti għandu jirrikkmanda lill-Kamra jekk dak il-pjan għandux jiġi approvat, approvat b'emendi jew riġettat;

(b) jiddiskuti kull rapport riferut lilu mill-Ministru li għandu x'jaqsam mal-pjan ta' struttura jew kull reviżjoni ta' dak il-pjan;

(ċ) jiddiskuti kull pjan jew policies oħra riferita lilu mill-Ministru u tirrapporta fuqu lill-Parlament.".

Kull ħaġa li toħroġ barra minn dan, dan il-Kumitat m'għandux il-poter bil-liġi li jagħmilha.

DAVID AGIUS: Madam Chair, nista' nserraħlek rasek li fl-iStanding Orders hemm li kull Kumitat jista' jirregola lilu nnifsu.

Għandek l-iStanding Orders li jappoġġjawk – diġà għamilna dan f'Kumitati oħrajn – u jgħidu b'mod ċar li l-Kumitat jirregola lilu nnifsu u jekk Kumitat jaqbel li jiddiskuti xi ħaġa, m'hemmx diffikultà li dan jiddiskutiha.

Aħna għandna Kumitati oħrajn li għandhom remit li però imxejna ʼl barra minnu għax kien hemm il-qbil u l-Kumitat ħass hekk.

Jiġifieri jekk il-Kumitat iħoss li għandu jimxi bil-kumplament tad-diskussjoni, l-iStanding Orders jagħtuh il-fakultà kollha li jagħmilha.

CARMELO ABELA: Madam Chair, bil-permess tiegħek, fuq dak li qal il-kollega tiegħi nixtieq ngħid li dan il-Kumitat mhuwiex imwaqqaf bl-iStanding Orders imma bl-Att dwar l-Ambjent u l-Ippjanar tal-Iżvilupp, Kap. 504.

DAVID AGIUS: Imma xorta waħda jrid jaħdem skont l-iStanding Orders ta' dan il-Parlament.

(Interruzzjonijiet) X'le, le!

F'dak kollu li jiġri fil-Parlament nimxu skont l-iStanding Orders tal-Parlament u hemm Standing Order li jgħid ċar li kull Kumitat jirregola lilu nnifsu.

Jekk il-Membri ta' dan il-Kumitat iħossu li għandhom jiddiskutu dak li jridu jiddiskutu, għandhom kull dritt.

(Interruzzjonijiet) Le, m'hemm għalfejn tinbidel ebda liġi.

GEORGE PULLICINO: Madam Chair, nixtieq infakkar lil dan il-Kumitat li proprju fl-ewwel laqgħa tiegħu f'din il-leġiżlatura kont jien li qajjimt il-punt li dan il-Kumitat hu stabbilit bil-liġi li hija speċifika.

Dakinhar, il-kumplament tal-Membri tan-naħa tal-Gvern ma qablux ma' dik il-pożizzjoni u għalhekk ninsab sorpriż ħafna li llum, il-Whip tan-naħa tal-Gvern qed jagħmel il-kontro-argument għal dak li dakinhar in-naħa tal-Gvern ma qablitx miegħi dwaru.

Tant ma kenux qablu miegħi li jien kont kostrett nitlob ruling mingħand l-iSpeaker.

Fil-fatt l-iSpeaker kien ta ruling fejn qal li minkejja li dan il-Kumitat huwa mwaqqaf bil-liġi, xorta jista' jiddiskuti kwalunkwe materja oħra, tant li dan il-Kumitat minn dakinhar ilu għaddej jiddiskuti materji lil hinn minn dak li huwa ċitat fil-liġi.

Għaldaqstant aħna komplejna mexjin b'dan il-mod u dejjem urejna d-disponibilità tagħna għad-diskussjoni, anke għax Madam Chair dejjem uriet ix-xewqa li dan il-Kumitat imur oltre u ġieli kellna wkoll diskussjonijiet tête-à-tête u għedtilha li ġaladarba hemm id-deċiżjoni tal-iSpeaker ma nsibu l-ebda diffikultà li jkollna diskussjonijiet oħrajn.

Għalhekk jiena jiddispjaċini li ġaladarba n-naħa tal-Oppożizzjoni wriet id-disponibilità, u ġaladarba dal-Kumitat, inkluż il-Membri tal-Gvern, qabel b'mod unanimu li ssir preżentazzjoni dwar l-EIA li ġie ppreparat għall-proġett… Jien nixtieq infakkar li l-EIA mhuwiex l-uniku dokument li l-MEPA jkollha quddiemha biex tiddeċiedi applikazzjoni anke nazzjonali.

Fit-talba tagħna, aħna dejjem konna ċari li rridu niddiskutu l-EIA mhux il-proġett.

Jien ma nsib l-ebda diffikultà li dan il-Kumitat, jekk jidhirlu mod ieħor, jiddeċiedi mod ieħor, imma mbagħad kulħadd jerfa' r-responsabilità tad-deċiżjoni tiegħu.

Ġaladarba l-Membri ta' dan il-Kumitat diġà esprimew b'mod unanimu li nimxu, u ġaladarba l-HBC ma qalx kif għandu jitmexxa dan il-Kumitat imma qal biss li dan il-Kumitat imexxi lilu nnifsu, jien lest li llum inpoġġi għall-vot il-mistoqsija quddiem dan il-Kumitat jekk dan il-Kumitat jaqbilx li nhar it-Tnejn li ġej issir preżentazzjoni u wara l-Membri tal-Kumitat ikollhom l-opportunità li jagħmlu l-mistoqsijiet kif kellhom opportunità jagħmlu ċ-ċittadini ta' dan il-pajjiż.

Dan il-Parlament mhuwiex il-Gvern u anke kieku l-Ministru Konrad Mizzi ddeċieda li ma jridx jiġi jagħmel preżentazzjoni hawnhekk, il-Kumitat mhuwiex tal-Gvern imma huwa tal-Kamra.

L-ironija hi li n-naħa tal-Gvern ukoll kienet qablet li għandha ssir din il-preżentazzjoni u jsiru l-mistoqsijiet.

U jien kont dejjem ċar mhux biss fl-emails li ili nibgħat imma anke meta qajjimt is-suġġett fl-aħħar laqgħa.

Għedna wkoll li konna disposti nistennew sal-aħħar ġimgħa – u dan qalitu wkoll Madam Chair – u jekk issa l-Membri tal-Gvern jidhrilhom mod ieħor ma ġara xejn, jiddeċiedi dan il-Kumitat.

Imma nistenna li l-Membri tal-Kumitat ikunu li jiddeċiedu mhux issa jagħmluha ta' Pilatu, jaħslu idejhom u jippretendu li jkun l-iSpeaker li jieħu d-deċiżjoni għalihom!

Dan il-Kumitat jidderiġi lilu nnifsu u jekk il-Membri tan-naħa tal-Gvern jidhrilhom li m'għandux isir dak li diġà ġie mitfiehem b'mod unanimu, noqgħod għad-deċiżjoni tal-vot, imma mbagħad kulħadd jerfa' r-responsabilità tal-vot tiegħu.

Kull Deputat għandu l-obbligi fil-Kamra lejn in-nies li eleġġewh u jien nistenna li kulħadd jerfa' dawk l-obbligi.

MADAM CHAIR: L-Onor.

MICHAEL FARRUGIA: Madam Chair, we are not inventing the wheel; qed nagħmlu xi ħaġa li saret diġà.

Jekk l-Oppożizzjoni wants to invent the wheel huwa l-Kumitat li se jiddeċiedi imma jien naħseb li l-Kumitat għandu r-responsabilità, u ma naċċetta l-ebda kritika bil-mod kif għadha kif saret mill-Membri preċedenti, bil-kliem li ntuża, li donnu ried jgħid li dejjem kienet prassi li nimxu b'dan il-mod u dan il-Gvern ma jridx jimxi b'dan il-mod.

Jien m'iniex se ninżel f'ċertu livell ta' kliem li ntuża, imma min-naħa l-oħra nistenna li jiġi aprezzat il-fatt li dan il-Gvern stess, minflok qagħad jistenna lill-Oppożizzjoni titlob diskussjoni fil-plenarja...

Jista' l-Onor.

Farrugia jgħidli fejn jien użajt kliem dispreġġattiv fil-konfront ta' xi ħadd hawnhekk?

MICHAEL FARRUGIA: Safejn naf jien mhux inti tkellimt qabli!

DAVID AGIUS: Dażgur li tkellimt jien!

MADAM CHAIR: Ta' qabel, qabel.

GEORGE PULLICINO: Mela ħalli nagħmel point of order jien!

Jista' l-Onor.

Farrugia jgħidli x'kien id-diskors dispreġġattiv li wżajt jien fil-konfront tiegħu u tal-Membri l-oħrajn tan-naħa tal-Gvern?

Imma nitolbu jkun speċifiku issa!

MICHAEL FARRUGIA: Fil-każ jekk trid nisimgħu r-recording u tisma' kelma b'kelma l-akkużi li bdew isiru qisu li dan il-Gvern ma jridx jisma', ma jridx ħaġa u ma jridx oħra.

Naħseb li kulħadd sema' l-kliem li ntqal.

MADAM CHAIR: Onor. Farrugia, jimporta ma nwaqqgħux dan il-Kumitat għar-redikolu u nżommu mas-suġġett?!

Onor. Pullicino, jekk jogħġbok!

(Interruzzjonijiet) Jien jinteressani li nikkonkludu din il-parti tal-laqgħa ħalli mmorru fuq it-tieni item tal-aġenda.

MICHAEL FARRUGIA: Jien m'għandi l-ebda problema nimxu kif imxejna fil-każ tal-BWSC.

L-unika differenza li hawn din id-darba hija li minflok ma l-Oppożizzjoni se tressaq il-proposta fil-plenarja, se jkun il-Gvern stess li jmur jiddiskutiha fil-plenarja.

MADAM CHAIR: Għandkom xi ħaġa oħra x'iżżidu?

L-Onor.

CARMELO ABELA: Grazzi, Madam Chair.

L-ewwel nett din mhijiex kwestjoni ta' xi jrid il-Gvern jew xi trid l-Oppożizzjoni.

Dan huwa Kumitat magħmul minn Membri Parlamentari u jien l-ewwel wieħed li niddefendi d-distinzjoni bejn Gvern u Parlament.

Din mhijiex kwestjoni ta' Gvern u Oppożizzjoni imma hija kwestjoni ta' Parlament u kwestjoni ta' proġett li l-Gvern irid imexxi 'l quddiem.

Però huwa ċar ħafna li r-regoli ta' dan il-Kumitat, imwaqqaf b'artiklu 34 ta' Kap. 504, huma ċari ħafna.

Fl-opinjoni tagħna, li nimxu mod ieħor fuq dan il-proġett, huwa preċedent ikrah.

Jien segwejt dak li qal l-Onor.

Pullicino illum kif ukoll dak li kiteb u nispera li jippermettili battuta.

Hu kien Ministru responsabbli mill-ambjent u jien kont nieħu gost li kieku dawn l-argumenti għamilhom meta kien responsabbli hu u kien iġib dawn it-tip ta' diskussjonijiet f'dan il-Kumitat.

CARMELO ABELA: Jien qgħadt nisimgħek; m'għamilt l-ebda point of order!

GEORGE PULLICINO: Fl-istatement li għamilt aktar kmieni f'din il-laqgħa stess għedt li jien, bħala Membru tal-Oppożizzjoni, fl-ewwel laqgħa ta' dan il-Kumitat, kont għedt li dan il-Kumitat għandu jimxi mal-liġi.

CARMELO ABELA: Naqbel miegħek!

GEORGE PULLICINO: ...fejn fetaħ id-diskussjoni ta' dan il-Kumitat lil hinn minn dak li hemm fl-artiklu tal-liġi, jien u n-naħa tal-Oppożizzjoni…

GEORGE PULLICINO: ...bqajna nimxu mad-direzzjoni tal-iSpeaker.

Jien nixtieq inressaq mozzjoni formali.

CARMELO ABELA: Imma trid tagħtini ċans nitkellem l-ewwel!

Għandek raġun.

MADAM CHAIR: Onor. Abela, ikkonkludi.

CARMELO ABELA: Il-battuta li kont bdejt nagħmel kienet li kont nieħu gost kieku l-Onor.

Pullicino ġab dawn l-argumenti meta kien Ministru hu f'leġiżlaturi preċedenti.

Mhux hekk biss, imma nżid ngħid ukoll li fil-leġiżlatura preċedenti, dan il-Kumitat iltaqa' 12-il darba biss u fil-leġiżlatura ta' qabel dik, iltaqa' disa' darbiet biss.

Qed ngħid "biss" għax s'issa, fi tmien xhur, dan il-Kumitat diġà ltaqa' tmien darbiet, fil-fatt din hija t-tmien laqgħa tiegħu.

X'differenza kbira bejn il-mod kif qed jaħdem dan il-Kumitat u kif ħadem fil-leġiżlaturi preċedenti meta l-Ministru responsabbli mill-ambjent kien il-kollega tagħna li qiegħed fuq dan il-Kumitat hawnhekk!

Pullicino għamel riferenza għar-ruling tal-iSpeaker.

Ir-ruling tal-iSpeaker kien ċar ħafna; dan il-Kumitat għandu jimxi mal-liġi li waqqfitu u barra minn dan, ir-ruling tal-iSpeaker kien fis-sens li d-diskussjoni li inti, Madam Chair, kont qajjimt hawnhekk kenitx tmur kontra l-liġi li waqqfet lil dan il-Kumitat.

Fir-ruling tiegħu l-iSpeaker kien qal li d-diskussjoni li kienet qamet kienet biex ir-remit ta' dan il-Kumitat isir u jseħħ b'mod tajjeb.

Imma mhux fuq proġetti, mhux fuq pjan ta' struttura, mhux fuq ir-reviżjoni ta' dak il-pjan ta' struttura!

Jiġifieri d-diskussjoni li kont bdejt inti, Madam Chair, ma kenitx diskussjoni open ended li ma tispiċċa qatt, imma kienet fid-dawl tar-remit tal-Kumitat innifsu, li jagħmel reviżjoni u jiddiskuti l-pjan u dak kollu li tgħid il-liġi li kkwotajt iktar qabel.

Ir-ruling tal-iSpeaker kien ċarissimu, fis-sens li d-diskussjoni ma kentix infetħet open ended imma kienet fid-dawl tar-remit tal-istess Kumitat.

Jiġifieri bir-ruling tiegħu, l-iSpeaker ma fetaħx it-triq li nagħmlu… (Interruzzjonijiet) Aqraw ir-ruling!

Il-pożizzjoni tan-naħa tal-Gvern hija ċarissima; minkejja li mhux fir-remit ta' dan il-Kumitat li ssir preżentazzjoni, konna aċċettajna li jsir dan.

Meta mbagħad l-affarijiet żviluppaw b'tali mod li manjiera li l-intenzjoni tal-Oppożizzjoni – u naf x'inhi l-intenzjoni tal-Oppożizzjoni imma m'iniex se nidħol fiha hawnhekk – hi li jsir dibattitu li qed isir x'imkien ieħor u nagħmlu repetizzjoni tiegħu hawnhekk, allura l-pożizzjoni inbiddlet, iva.

GEORGE PULLICINO: Madam Chair, jien m'għandix problema nagħmel din il-mozzjoni formalment u se naqraha:

"Nitlob li dan il-Kumitat jiddiskuti l-EIA dwar il-proġett tal-Power Station li taħdem bil-LNG u l-ħażna tal-LNG nhar it-Tnejn u t-Tlieta li ġej fil-ħinijiet li jiddeċiedi dan l-istess Kumitat.".

MADAM CHAIR: Min jissekonda?

MADAM CHAIR: Nirringrazzjakom kollha tal-kummenti tagħkom.

Meta jien, bħala chairperson, ħadt dan il-Kumitat f'idejja fil-bidu ta' din il-leġiżlatura, skoprejt Kumitat li kien mejjet u li kien pupazz.

Meta qrajt x'kienet il-funzjoni tiegħu, li kif qbilna lkoll, toħroġ mil-liġi, kont għedt li l-Kumitat qiegħed hawn għal xejn għax jekk min ikun fil-gvern – hemm min hemm fil-gvern – ma jogħġbux iressqilna l-issues quddiemna, aħna lanqas biss niltaqgħu.

Dik kienet il-konklużjoni tiegħi.

Jiġifieri jekk min ikun il-ministru jew segretarju parlamentari jew diriġent tal-ambjent u l-ippjanar tal-iżvilupp, jidhirlu li l-policies ma jressaqhomx quddiemna, aħna ma kellna l-ebda jedd li nitolbu biex dawk jitressqu quddiemna.

Allura jiena, wara li ħallejt ftit taż-żmien sabiex nara jekk humiex se jersqu xi policies jew issues quddiemna, ikkonkludejt li bħal f'leġiżlaturi ta' qabel, dan il-Kumitat jista' jkun hemm prattikament għal xejn.

Kif qal tajjeb il-kollega tiegħi, dan il-Kumitat kien jiltaqa' ftit li xejn u meta kien jiltaqa' ma kienx ikollu l-ħila li jidħol f'issues ta' importanza tassew nazzjonali fejn jidħol l-ambjent u l-ippjanar tal-iżvilupp.

Allura jien qanqalt mill-ewwel il-kwestjoni u fl-ewwel laqgħa, kif qal tajjeb l-Onor.

Pullicino, aħna tlabna ruling.

U fost affarijiet oħra, dan ir-ruling, anke għall-benefiċċju ta' min qed jismagħna u jsegwina, kien jgħid hekk:

"Dan huwa primarjament xi jgħid l-artiklu 34 dwar il-Kumitat Permanenti dwar l-Ambjent u l-Ippjanar tal-Iżvilupp.

Issa meta wieħed jeżamina dan l-artiklu huwa veru li l-Kumitat Permanenti huwa marbut li jiddiskuti waħda jew oħra kif huma indikati f'artiklu 34 subinċiż (2) (a), (b) u (ċ) imma huwa veru wkoll li l-Kumitat huwa liberu li biex jiddiskuti kull waħda minn dawn, jista' jiftaħ dibattitu b'mod ġenerali biex ikun jista' jmexxi d-diskussjoni kif jidher effettivament li sar fl-ewwel laqgħa ta' dan il-Kumitat.

Jidher li dan hu li fil-fatt sar miċ-Chairperson tal-Kumitat, l-Onor.

Marlene Farrugia, meta ssettjat l-aġenda, liema aġenda intbagħtet lill-Membri tal-Kumitat ġranet sew qabel ma ltaqa' dan il-Kumitat.".

Mela, b'dak ir-ruling, dan il-Kumitat inbidel minn wieħed li qiegħed hemm għal xejn jew biex idendlu kif jixtieq il-Gvern, għal kumitat li jista' jkun effettiv.

Apparti minn dak ir-ruling, kien hemm ruling ieħor li kien ta l-iSpeaker Michael Frendo, fejn f'parti minnu jingħad hekk:

"Allura jsegwi li xejn ma jwaqqaf lil xi Membru li jikkontesta xi item minnhom...",

qed jirriferi għall-items fuq l-aġenda –

"...jew jikkontesta li jitqiegħed xi item partikolari fuq l-aġenda li jkun qed jiġi propost, jew anke jipproponi li item jitqiegħed fuq l-aġenda, u li wkoll jitlob vot fuq dan.".

Ġaladarba jiena kelli l-konoxxenza ta' dawn iż-żewġ rulings, kien għalhekk li dalgħodu, jien personalment, kellimt lill-iSpeaker u semmejtlu x'kien inkiteb f'dan ir-ruling u ngħatatli l-informazzjoni li għedt fil-bidu ta' din il-laqgħa, jiġifieri li l-HBC jiddeċiedi xorta waħda jekk aħna mmexxux f'dan il-Kumitat jew le.

Dak kien li qalli l-iSpeaker u għalhekk jien se nerġa' mmur għandu sabiex jagħtini ruling dwar jekk aħna hawn ġew nistgħux nipproċedu bid-deċiżjoni tagħna li tiġi magħmula l-preżentazzjoni u d-diskussjoni hekk kif qabel unanimament il-Kumitat.

GEORGE PULLICINO: Madam Chair, jien nista' faċilment nevitalek li tuża l-ħin tiegħek u tal-iSpeaker biex ikun hemm tali deċiżjoni.

Jien hawnhekk quddiem dan il-Kumitat poġġejt mozzjoni formali.

Issa kull wieħed u waħda minna għandna nerfgħu r-responsabilità tagħna.

Dan il-Kumitat għandu l-jedd u d-dmir li jiddeċiedi hu stess x'jagħmel.

Issa jien poġġejt mozzjoni formali u nistgħu nieħdu vot.

Jien m'għandix problema biex noqgħod għad-deċiżjoni ta' dan il-Kumitat.

M'għandniex għalfejn nibagħtuha għand l-iSpeaker.

Ma naħslux idejna bħal Pilatu!

Dan il-Kumitat għandu mozzjoni formali quddiemu u għandna nieħdu vot fuqha.

Aħna noqogħdu għad-deċiżjoni tal-Membri kollha, imma nieħdu vot mhux ma neħdux vot u ngħaddu d-deċiżjoni għand ħaddieħor!

Jien niddikjara minn issa li lest li noqgħod għad-deċiżjoni tal-Kumitat kif din in-naħa qagħdet għad-deċiżjoni meta kien hemm rulings oħra.

Imma dwar dan m'hemmx ħtieġa ta' ruling għax hawn mozzjoni formali.

Kif dan il-Kumitat iddeċieda qabel, b'mod unanimu, li din it-tema tiġi diskussa hawnhekk, issa jkun dan il-Kumitat ukoll li jerġa' jiddeċiedi permezz ta' vot.

Naħseb li f'dan l-istadju kull ma tista' tagħmel, Madam Chair, huwa li titlob biex issir votazzjoni fuq il-mozzjoni formali li għadni kif għamilt.

MICHAEL FARRUGIA: Madam Chair, nemmen li n-naħa tal-Gvern ma jaħslux idejhom; mhumiex Pilati!

In-naħa tal-Gvern timxi mar-regoli u għaldaqstant taqbel ma' dak li għadek kif għedt inti, li titlob id-direzzjoni tal-iSpeaker, li ma tkunx direzzjoni biss għal-lum, imma għall-mod kif se jkompli jimxi dan il-Kumitat.

Naħseb li għandna nimxu f'dik id-direzzjoni mingħajr ma noqogħdu ngħidu lil xi ħadd Pilatu jew titli oħra għax ma naħsibx li dan huwa kliem li għandu jintuża f'dan il-Kumitat.

Jien għalhekk nitlob li jkun hemm direzzjoni biex dan il-Kumitat ikun jaf darba għal dejjem kif għandu jimxi u kif għandu jirregola ruħu.

TONI BEZZINA: Imma x'inhi l-problema li mmorru għall-vot fuq il-mozzjoni li ppreżenta l-Onor.

MADAM CHAIR: Jien bdejt billi għedt – u nerġa' nispiċċa b'hekk ukoll – li jien m'għandi l-ebda problema biex din il-materja tiġi diskussa hawnhekk, però dalgħodu, jiena personalment kellimt lil Mr Speaker u hu qalli mod ieħor.

U jien se ngħaddi biex nitlob għal ruling mingħand l-iSpeaker.

Jalla r-ruling ikun li aħna nistgħu niddiskutuha hawnhekk għax jien l-iktar waħda li rridha tiġi diskussa hawnhekk, però la lili l-iSpeaker tani direzzjoni mod ieħor, jien m'iniex se nerfa' r-responsabilità li mmur kontra l-kelma tal-iSpeaker.

Jagħtina ruling bil-miktub u aħna nipproċedu.

DAVID AGIUS: Madam Chair, qed nifhmek tajjeb li inti se titlob lill-iSpeaker jgħidlek jekk intix in regola jew le li dan il-Kumitat jiddiskuti l-mozzjoni li qed iressaq l-Onor.

Pullicino, jew inkella dwar dak li kien deċiż u maqbul unanimament f'dan il-Kumitat fis-seduta li għaddiet?

Nerġa' ngħid li jkun żball kbir ġo dan il-Parlament jekk il-kumitati ma jirregolawx lilhom infushom fejn hemm il-qbil.

Madam Chair, jekk inti tħoss li hawnhekk għandek maġġoranza biex dawn l-affarijiet jimxu, m'għandek l-ebda diffikultà biex tmexxi imbagħad sta għal ħaddieħor li ma jaqbilx.

Jekk inti tħoss – u qed tgħidha u għedtha – li f'dan il-Kumitat hawn maġġoranza ċara biex dan il-Kumitat jiddiskuti, jagħmel preżentazzjoni u jtella' l-esperti, allura mexxi.

Jekk hemm xi ħadd li jrid jisfida din il-maġġoranza, sta għalih u mhux għalik, Madam Chair.

MADAM CHAIR: Jien kont l-ewwel waħda li ppruvajt inġib iktar awtomonija lil dan il-Kumitat u se nibqa' sal-aħħar nipprova nġib din l-awtonomija lil dan il-Kumitat, però dalgħodu jien kelli direzzjoni mod ieħor u ġaladarba l-iSpeaker lili qalli mod, jien m'iniex se naqbeż il-kelma tiegħu u se nitlob ruling mingħandu.

Kif l-iSpeaker jagħtina r-ruling – jekk jagħtihulna siegħa oħra jistgħu jiġu l-esperti llejla stess – jien inkun lesta li naċċetta li d-diskussjoni, kif ftehmna lkoll kemm aħna b'mod awtonomu, issir f'dan il-Kumitat, però ma nixtieqx naqbeż l-awtorità tal-iSpeaker.

DAVID AGIUS: L-importanti li l-iSpeaker ikun jaf eżatt fuq xiex se jagħti ruling.

L-importanti huwa li naqblu li inti, Madam Chair, se titlob lill-iSpeaker jekk tagħmilx ħażin li bħala chairperson tħalli d-diskussjoni ssir f'dan il-Kumitat kif ġie maqbul unanimament ġo dan il-Kumitat fl-aħħar laqgħa.

Dan il-Kumitat m'għandu l-ebda dritt li jiddiċiedi li jmur kontra l-liġi.

Il-liġi hija ċara u r-ruling tal-iSpeaker huwa ċar.

DAVID AGIUS: Dak mhux inti tiddeċidih imma Madam Chair.

CARMELO ABELA: Il-liġi mhux jien għamiltha.

MADAM CHAIR: Jiddeċiedi l-iSpeaker!

DAVID AGIUS: U anke inti, Madam Chair, għax inti qiegħda hawnhekk f'isem l-iSpeaker.

CARMELO ABELA: Onor. Agius, jien ma nterrompejtekx.

Ir-ruling tal-iSpeaker huwa ċar, huwa in line mar-remit ta' dan il-Kumitat u l-Kumitat ma jistax jiddeċiedi li jmur kontra r-remit tat-twaqqif ta' dan il-Kumitat stess.

Ir-ruling tal-iSpeaker huwa ċar.

Jekk tridu tressqu l-mozzjoni tal-Onor.

Pullicino għall-vot, jien nivvota kontriha.

DAVID AGIUS: Imma inti m'għandekx vot hawnhekk!

CARMELO ABELA: Jien qed ngħid illi kieku għandi vot, kont nivvota kontra tagħha għax hija kontra l-liġi li waqqfet dan il-Kumitat.

Huwa preċedent ikrah ħafna li dan il-Kumitat jagħmilha ta' MEPA.

Għandna l-proċess tal-MEPA li jinsab miexi u min irid jitkellem jew jagħmel xi ħaġa oħra jista' jagħmilha hemmhekk.

Aħna diġà għedna li jsir kif sar fil-leġiżlatura li għaddiet, xejn iktar u xejn inqas.

Issa jekk sirna ħafna favur u miftuħin, jiddispjaċini imma misskom għamiltu hekk meta kontu fil-gvern mhux issa.

L-iskop tal-Oppożizzjoni naf x'inhu u jekk irridu nkomplu niddibattu dan l-iskop, nkompli wkoll!

MADAM CHAIR: Nixtieq infakkar li sena ilu bl-eżatt, il-poplu neħħa lill-Gvern preċedenti proprju għax ma riedx li dik li taparsi kienet trasparenza tissejjaħ trasparenza.

Illum hawn Gvern ġdid, trasparenti, li tani s-saħħa mmexxi dan il-Kumitat b'mod li kostantament nagħti leħen, saħansitra anke lill-NGOs.

L-awtonomija ta' dan il-Kumitat jien irrid insaħħaħha u mhux innaqqasha.

L-unika raġuni għalfejn jiena se ngħaddi għar-ruling tal-iSpeaker mhijiex għax jien għandi xi dubbju jekk għandhiex tiġi diskussa f'dan il-Kumitat jew le, imma għaliex id-direzzjoni li kelli dalgħodu kienet li ġaladarba fil-HBC ġie deċiż li se tiġi diskussa fil-plenarja, allura ma tiġix diskussa hawnhekk.

Jekk l-iSpeaker jagħtina ruling ieħor, allura dik il-preżentazzjoni u diskussjoni tkun tista' issir hawnhekk.

Onor. Pullicino, ma nixtieqx nieħu iktar kummenti għax irrid li mmorru għat-tieni item li għandna fuq l-aġenda.

GEORGE PULLICINO: Madam Speaker, noqogħodu attenti għax dan il-Kumitat diġà ddeċieda fuq dak li għadek kif għedt int.

MADAM CHAIR: Le, iddeċidejna li rridu niddiskutuha.

GEORGE PULLICINO: Le, kien hawn Deputat min-naħa tal-Gvern li kien ippropona li jkun hemm diskussjoni fuq din it-tema fil-plenarja u dan il-Kumitat kien iddeċieda li m'hemm xejn li jeskludi waħda minħabba l-oħra u bqajna mexjin.

Jekk tiftakar sew, Madam Chair, din l-issue ma qamitx fl-aħħar laqgħa tal-Kumitat, imma saret fil-laqgħa ta' qabel tal-aħħar.

Fl-aħħar laqgħa tal-Kumitat jien erġajt qajjimtha meta ddiskutejna l-korrispondenza għax kont bgħattlek email oħra u hemmhekk hemm qbil li ġie anke Minuted.

Inti kont esprimejt ruħek li qed taqbel li fl-aħħar ġimgħa… Madam Chair, jien nifhem id-diriġenza tiegħek, imma issa jien għamilt mozzjoni formali u nistenna li kull wieħed u waħda minnha – u meta rriferejt għal Pilatu, m'għamiltx hekk fis-singular imma fil-kumulattiv, jiġifieri aħna l-ħames Membri kollha ta' dan il-Kumitat – nerfgħu r-responsabilitajiet tagħna.

Jien lest li noqgħod għall-vot tal-Membri ta' dan il-Kumitat.

Għalfejn issa, għandna noqogħdu anke 'l bogħod milli nieħdu vot fuq mozzjoni li saret minn Membru ta' dan l-istess Kumitat?

Jekk issa lanqas nistgħu nieħdu vot fuq mozzjoni formali, allura ma nafx jekk għandix nagħti aktar mill-ħin tiegħi lil dan il-Kumitat!

MADAM CHAIR: Waħda mill-ewwel rimarki tiegħi kienet li se mmur għar-ruling tal-iSpeaker ġaladarba kelli direzzjoni mod ieħor.

Smajtkom u nirringrazzjakom ħafna tar-rimarki tagħkom, però d-deċiżjoni tiegħi tibqa' li mmur għar-ruling tal-iSpeaker.

Jekk l-iSpeaker jgħidilna li nistgħu nimxu fuq id-deċiżjoni li ħadna li niddiskutu din il-materja, ma nsibx problema ta' xejn li jsir hekk, anzi nixtieq daqskom li jsir dan.

DAVID AGIUS: Madam Chair, però huwa importanti li l-estratt ta' laqgħa numru 6 li saret fis-26 ta' Frar jingħata lill-iSpeaker.

GEORGE PULLICINO: Madam Chair, jiddispjaċini li se nkun formali, imma xtaqt nitolbok ħaġa waħda biss.

Jien lest li nonora dak li għadek kemm għedt inti jiġifieri li tmur għad-deċiżjoni tal-iSpeaker, però nitolbok b'mod formali, biex tkun minuted, tgħidilna fuqhiex se titlob lill-iSpeaker jagħti ruling ħalli nkunu ċari u l-iSpeaker ikun jaf eżattament fuqhiex għandu jagħti ruling.

MADAM CHAIR: L-Onor.

JOSEPH SAMMUT: Madam Chair, nixtieq niċċara naqra l-pożizzjoni, anke personali għalfejn naqbel mad-deċiżjoni tiegħek li tirriferi għall-iSpeaker u li m'għandux jittieħed vot f'dan l-istadju fuq xi mozzjoni.

Ir-raġuni hija sempliċi.

Fuq dan il-Kumitat hawn rappreżentati ż-żewġ naħat tal-Kamra.

Issa l-iskop tal-Kumitat, li huwa regolat b'liġi, huwa li jkun ta' spedizzjoni għax-xogħol tal-Kamra, fis-sens li l-Kamra ma tinħeliex tiddiskuti affarijiet li tista' tiddelega lil dan il-Kumitat.

Dan ifisser li x-xogħol ta' dan il-Kumitat u x-xogħol tal-Parlament in ġenerali huwa allura regolat bil-HBC skont l-Ordnijiet Permanenti li fost l-oħrajn jgħidu li huwa l-Kumitat li jidderieġi x-xogħol.

Huwa veru li dan il-Kumitat għandu l-fakultà li jidderieġi x-xogħol tiegħu, però jidderieġi x-xogħol tiegħu meta l-HBC ma jiddeċidix li ċerta materja għandha tiġi diskussa fil-plenarja.

Għax jekk se jkollna żewġ diskussjonijiet, waħda fil-plenarja u oħra f'dan il-Kumitat, allura se jkollna overlapping.

MADAM CHAIR: Huwa proprju għalhekk li se nitlob ruling.

JOSEPH SAMMUT: U huwa proprju għalhekk li jien qed naqbel mad-direzzjoni tiegħek, Madam Chair, li din il-materja għandha tiġi riferuta lill-iSpeaker.

MADAM CHAIR: L-Onor.

Callus, imbagħad l-Onor.

Bezzina u daqshekk rimarki.

RYAN CALLUS: Madam Chair, jien nirrikonoxxi s-sehem tiegħek li twessa' l-irwol ta' dan il-Kumitat u naħseb li hekk ġara fix-xhur li għaddew.

Inti semmejt il-kwestjoni tat-trasparenza.

Jien nixtieq li jkun hemm iktar trasparenza, però jekk qatt kien hemm mument f'dan il-Kumitat fejn jista' jkun hemm iktar trasparenza, huwa proprju llum.

MADAM CHAIR: Hekk hu u hekk se jibqa'.

RYAN CALLUS: Jien fost l-iżgħar mid-deputati ta' din il-Kamra...

CARMEL ABELA: U għadek kemm tlajt jiġifieri ma kontx hawn f'leġiżlaturi oħra.

(Interruzzjonijiet)

MADAM CHAIR: Jalla d-demokrazija parlamentari tirbaħ.

CARMELO ABELA: Jekk irid jitkellem fuq trasparenza nistgħu nitkellmu kemm irid fuq trasparenza.

(Interruzzjonijiet) Kemm-il darba ġiet diskussa l-power station?

MADAM CHAIR: Nitlobkom iżżommu l-kalma.

Inti għedtli dwar il-passat, però l-passat ma nistax inbiddlu u llum qegħdin fil-preżent.

Illum, flimkien, fuq din il-mejda, għandna l-opportunità biex f'ġieħ it-trasparenza, fuq xi ħaġa daqstant essenzjali, inkunu trasparenti.

Jien ma nistax nifhem, Madam Chair, kif fi kwestjoni tant importanti bħal din, x'inhi d-diffikultà tal-Gvern li jkun trasparenti.

(Interruzzjonijiet)

MADAM CHAIR: Onor. Bezzina, żomm il-kalma, jekk jogħġbok.

Onor. Abela, jekk jogħġbok!

(Interruzzjonijiet) Jimporta ġġibu ruħkom ta' irġiel mhux ta' tfal?!

RYAN CALLUS: Madam Chair, jien naħseb li huwa importanti li jkun ċar dak li inti se titlob mill-iSpeaker fuqhiex se jagħti ruling ħalli jkun hemm qbil ċar fuq dak li se jintalab għax bejn talba u oħra taf tagħmel differenza kbira.

Jien inħoss li huwa fid-dmir tiegħek li t-talba li se tagħmel lill-iSpeaker tkun ċara u jkun hemm qbil dwar kif se ssir din it-talba.

MADAM CHAIR: L-iSpeaker se jkollu transcript ta' dak kollu li ntqal hawnhekk.

Nerġa' ngħid, naħseb għall-ħames darba, li l-unika diffikultà li teżisti hija jekk aħna nkunux in order, jekk ġaladarba ġiet diskussa fil-HBC u ġie deċiż li d-diskussjoni tmur fil-plenarja, li aħna nkomplu hawnhekk ukoll bil-preżentazzjoni u bid-diskussjoni.

Sempliċi u ċara!

Huwa dak li se nitlob jien biex l-iSpeaker jagħtina direzzjoni dwaru.

Jekk ir-ruling ikun li dan il-Kumitat ikompli bid-diskussjoni dwar dik il-materja, li lkoll qbilna li tista' tiġi diskussa hawnhekk, f'dak il-każ aħna nsibu ġurnata u nkomplu bid-diskussjoni.

Jekk fir-ruling tiegħu l-iSpeaker jgħidilna li le, għax il-HBC iddeċidiet li din tmur fil-plenarja u allura jkun xogħol dupplikat li ssir hawnhekk, allura f'dak il-każ aħna jkollna nbaxxu rasna.

Jekk 'il quddiem niddeċiedu li nbiddlu l-liġijiet li waqqfu lil dan il-Kumitat u nivvutaw ħalli jkollna Kumitat li ma jkunx jiddependi daqshekk mill-interpretazzjonijiet tal-mod kif ġie mwaqqaf, allura niddiskutuha u nagħmlu hekk.

Imma llum ir-responsabilità jien se nitfagħha fuq l-iSpeaker ġaladarba dalgħodu kelli gwida li jien għallinqas fhimt li għandha tkun mod ieħor minn dak li fil-verità xtaqt jien.

Jien nagħmilha ċara li dejjem xtaqt li tiġi diskussa hawnhekk f'dan il-Kumitat u dan għaliex ma nistax nifhem kif jista' jkollna kumitat "tal-ambjent u l-iżvilupp tal-ippjanar" imbagħad ikollna proġett bħal dan u ma nkunux nistgħu niddiskutu l-impatt ambjentali tiegħu.

Għamilna żmien twil, leġiżlatura wara oħra, fejn ċerti issues mhux talli ma kienux jitressqu quddiem il-Kumitat, talli lanqas fil-plenarja ma kienu jiġu diskussi!

Jien ma rridx li dawk l-iżbalji li saru fil-leġiżlaturi ta' qabel jiġu ripetuti hawn u għalhekk se nimxi kif suppost, fis-sens li ngħaddiha għand l-iSpeaker, hu jagħtina r-ruling, u skont dak ir-ruling nipproċedu.

Nirringrazzjakhom.

Se ngħaddu issa għat-tieni item fuq l-aġenda għax in-nies li għandna hawnhekk jistennewna stordejnihom!

DISKUSSJONI DWAR ID-DOKUMENT MAĦRUĠ MILL-MALTA ENVIRONMENT AND PLANNING AUTHORITY DATAT JANNAR 2014 INTITOLAT "ODZ POLICY AND DESIGN GUIDANCE"

MADAM CHAIR: Sakemm kulħadd jipprova jiġbor il-ħsieb ħalli niffukaw ftit fuq dan id-dokument, nixtieq nirrepeti dak li diġà ntqal meta fil-bidu tal-laqgħa semmejna l-korrispondenza, fis-sens li kellna diversi sottomissjonijiet mingħand l-NGOs li kienu mitluba jagħmlu s-sottomissjonijiet tagħhom diversi drabi qabel ma dan id-dokument tressaq quddiem il-MEPA.

Qabel ma nibda d-diskussjoni xtaqt nagħmel mistoqsija lis-Segretarju Parlamentari Michael Farrugia.

Jien fhimt sew li dan id-dokument li ġie quddiemna kien tressaq quddiem il-MEPA u ġie approvat?

Iva jew le?

MICHAEL FARRUGIA: Fil-fatt hemm proċess li għaddejna minnu kif inhu stipulat anke fil-liġi fejn l-ewwel kien hemm l-objectives li tressqu min-naħa tal-Gvern, ġew diskussi mill-MEPA Board u eventwalment marru għall-public consultation fejn min kien interessat kellu l-opportunità li jagħmel r-rappreżentazzjonijiet tiegħu.

Eventwalment meta marret lura quddiem il-MEPA Board, kien hemm kumitat li għamel evalwazzjoni u pprepara draft policy dwar l-ODZ farms, stables, eċċ. Eventwalment erġajna morna għall-public consultation fejn kull min kien interessat għamel il-proposti tiegħu; min ma kienx interessat m'għamilhomx.

Eventwalment marret quddiem il-MEPA Board fejn ġew evalwati l-kummenti li kienu tressqu u wara, dawn ressquha lill-Gvern biex jagħmel r-rakkmandazzjonijiet tiegħu.

Li nista' ngħid huwa li bħala Gvern, fuq l-ewwel draft policy li kien hemm għamilna…

Madam Chair, nitlob li nkun skużat għax irrid nindirizza l-plenarja.

Sadanittant se jkun qed jissostitwixxini l-Onor.

MADAM CHAIR: Skużat.

MICHAEL FARRUGIA: Madam Chair, eventwalment dan il-kumitat ressaq il-proposti lili fejn evalwajthom u qed nirriferu, kif titlob il-liġi, lejn dan il-Kumitat billi hija policy li tirrigwardja settur li jolqot is-settur ambjentali biex tkun diskussa f'dan il-Kumitat.

Jien nistenna li l-Membri ta' dan il-Kumitat jagħmlu r-rakkmandazzjonijiet tagħhom u minkejja li mhux suppost jidħlu rakkmandazzjonijiet oħrajn minbarra minn dan il-Kumitat, rakkmandazzjonijiet li ntbagħtu minn persuni lil dan il-Kumitat xorta se jiġu evalwati bħalma se jiġu evalwati l-kummenti li se jsiru llum mill-Membri ta' dan il-Kumitat.

MADAM CHAIR: Mela s'issa m'hemm xejn approvat.

Eventwalment, li jiġri huwa li r-rapport ta' dan il-kumitat jiġi għandi u bħalma għedt, se nagħti weight lil rakkmandazzjonijiet li hemm minn persuni oħrajn minkejja li wħud naqsu li jagħmluhom meta kien hemm public consultation.

Illum se nisma' x'inhuma l-kummenti ta' dan il-Kumitat – jekk ma nlestuhomx illum nitlob lil dan il-Kumitat jippreżentali rapport ta' dawk li riedu jitkellmu u ma kellhomx opportunità jagħmlu dan – issir evalwazzjoni tagħhom, imbagħad sta għalija li niddeċiedi what I take on and what I don't take on u finalment issir il-policy uffiċjali.

MADAM CHAIR: Mistoqsija oħra li naħseb jixtiequ jagħmlu l-Membri qabel ma naqbdu niddiskutu l-policy biċċa biċċa hija xi studji saru biex wasaltu għal dawn is-sottomissjonijiet.

Hemm xi studji li rriferejtu għalihom?

MICHAEL FARRUGIA: Madam Chair, fil-fatt nitlob lill-Perit Elizabeth Ellul li kienet iċ-chairperson li mexxiet dan il-kumitat sabiex tagħti l-istorja kollha ta' x'evalwazzjonijiet u xi studji saru.

Tista' wkoll tispjega kemm kien importanti l-background tagħha biex tkun fuq dan il-kumitat u eventwalment jinħarġu r-rapporti kemm min-naħa tal-membri tal-MEPA kif ukoll mill-membri min-naħa tal-agrikoltura u anke minn membru min-naħa tas-settur turistiku.

MADAM CHAIR: Nirringrazzjak u nsejjaħ lill-uffiċjali tal-MEPA sabiex jersqu madwar il-mejda.

Is-Sur Johann Buttigieg, Chief Executive Officer tal-MEPA, il-Perit Elizabeth Ellul, Deputy Chairperson tal-MEPA u s-Sur Sharlot Camilleri, Membru fuq il-Bord tal-MEPA, resqu madwar il-Mejda.

MADAM CHAIR: Perit Ellul, tista' tgħidilna fil-qosor xi studji, jew għallinqas riferenza għal studji, segwejtu biex inkunu nistgħu nsostnu jew insaħħu l-fehmiet tagħna fuq kull klawsola li hemm issuġġerita minnkom?

IL-PERIT ELIZABETH ELLUL (Deputy Chairperson, MEPA): Ħalli nibda mill-bidu nett.

Way back fl-aħħar tas-snin tmenin kont case officer mal-MEPA naħdem fuq applikazzjonijiet tal-ODZ.

Sussegwentement, wara xi 12-il sena naħdem fuqhom, kont tlaqt mill-MEPA però kont intlabt biex nerġa' nippresjedi l-bord li jieħu d-deċiżjonijiet fuq l-ODZ policies – fil-fatt ili mill-2008 sal-lum nippresjedi dan il-bord – jiġifieri nista' ngħid li għandi ftit esperjenza mhux ħażin fuq l-ODZ policies.

Irrid ngħid li aħna dejjem użajna l-policies li kien hemm in vigore u l-istudji dejjem saru fis-sens li naraw jekk policy hijiex tajba jew ħażina jew jekk għandhiex bżonn arranġamenti.

Madam Chair, biex nippreċiża dak li kont qed ngħid aktar kmieni.

Fil-fatt il-policy għaddiet mill-Bord tal-MEPA.

MADAM CHAIR: Jiġifieri għaddiet mill-Bord tal-MEPA mhux m'għaddietx!

MICHAEL FARRUGIA: Għaddiet mill-Bord tal-MEPA, ġiet riferuta lili u jiena qed nirriferiha lill-Kumitat għad-diskussjoni.

Eventwlament tiġi lura għandi bil-kummenti li jsiru min dan il-Kumitat u kif għedt, se nagħti weight lill-kummenti kollha li se jsiru, mhux biss ta' dan il-Kumitat, minkejja li dawn kellhom il-ħin tagħhom biex jagħmluhom.

MADAM CHAIR: Jiġifieri l-MEPA taqbel mar-rapport kollu in toto?

MICHAEL FARRUGIA: Iva, dak huwa r-rapport li tressaq għandi kif approvat min-naħa tal-MEPA.

MADAM CHAIR: Imma aħna m'aħniex qed naħlu l-ħin hawnhekk meta qed niddiskutuh?

Fis-sens jekk ikun hemm xi...

MICHAEL FARRUGIA: Ikun ħela ta' ħin jekk noqogħdu mmorru kelma b'kelma fuq x'hemm fir-rapport.

MICHAEL FARRUGIA: Kulħadd f'dan il-Kumitat għandu jagħmel il-kummenti tiegħu imma mhux joqogħdu jidħlu klawsola, klawsola.

Il-kummenti jistgħu jsiru b'tali mod li forsi l-Membi jgħidu fejn jaqblu mar-rapport u jekk iħossux li hemm xi affarijiet minnu li jridu jitneħħew jew anke jiżdiedu.

MADAM CHAIR: Imma my point is li d-dokument finali għadu mhux lest.

Dawk il-kummenti jiġu għandi imbagħad jiena nieħu d-deċiżjoni jekk naċċettax il-proposti jew le.

Jiġifieri d-dokument finali għadu mhux approvat mill-Gvern.

MICHAEL FARRUGIA: Eżattament.

MADAM CHAIR: Biex inkunu ċari x'qegħdin nagħmlu hawnhekk illum.

L-Onor.

CHARLES BUHAGIAR: Madam Chair, forsi jiena l-uniku wieħed li kont nagħmel parti minn dan il-Kumitat fil-leġiżlatura preċedenti.

Dan il-Kumitat dejjem mexa bil-mod – kif qed jgħid is-Segretarju Parlamentari – li l-MEPA, wara li tapprova policy, iġġibha hawnhekk għad-diskussjoni.

Kien hemm diversi drabi fejn il-policies inbidlu wara li saret tali diskussjoni u l-Gvern preċedenti kien jieħu in konsiderazzjoni dak li jkun intqal f'dan il-Kumitat.

MADAM CHAIR: Allura ma kienx ikun jagħmel aktar sens li l-policy tiġi l-ewwel diskussa hawnhekk, imbagħad tersaq għand il-MEPA?

MADAM CHAIR: Għaliex?

MICHAEL FARRUGIA: Għax mhux il-MEPA tieħu d-deċiżjoni finali imma l-Ministru responsabbli.

Il-MEPA tkun iddeċidiet fuq ħaġa, imbagħad tiġi hawn u nerġgħu nbidlulha kollox!

MICHAEL FARRUGIA: Dak li għamlet il-MEPA huwa li ressqet rapport li approvat hi, imma ma jfissirx li dan huwa d-dokument finali.

Id-dokument finali, anke skont il-liġi, huwa meta l-Ministru, wara li jagħmel l-evalwazzjoni tiegħu u jara x'inhi l-politika tal-Gvern, jagħmel il-bidliet li hemm bżonn u japprovah.

MADAM CHAIR: Jiġifieri l-MEPA ma tkunx qed timxi fuq brief li taha l-Gvern imma on its own steam.

Hux hekk?

MICHAEL FARRUGIA: Apparti li l-MEPA l-ħin kollu timxi on its own steam, qabel ir-rapport aħħari… Pereżempju, waħda mill-affarijiet li kien hemm kienet li fl-agro-tourism, jekk ikollok xi ħadd li diġà qiegħed attiv, ma kien jissemma l-ebda ammont ta' art li wieħed jista' jagħmel bħala agri-turiżmu, filwaqt li meta jkun hemm xi ħadd li se jidħol ġdid, irid ikollu 60 tomna.

Il-pożizzjoni tal-Gvern – u għaddejna l-brief lill-kumitat – hija li min huwa attiv ukoll irid ikollu 60 tomna.

Jiġifieri jekk intix fis-settur tal-biedja, jekk intix raħħal, jew inkella żviluppatur, xorta waħda jrid ikollok 60 tomna.

L-unika differenza hija li jekk inti żviluppatur, ma tistax taqbad mil-lum għal għada u tidħol fl-agri-turiżmu.

Imbagħad forsi l-Perit Ellul tkun tista' titkellem iktar dwar dan.

MADAM CHAIR: Nirringrazjak.

Nieħu l-Onor.

Bezzina, imbagħad tkompli l-Perit Elizabeth Ellul.

TONI BEZZINA: Jien qed nistenna li niddiskutu klawsola klawsola din il-policy.

MADAM CHAIR: Hekk se nagħmlu.

(Interruzzjonijiet)

TONI BEZZINA: Hekk ftehmna li se nagħmlu l-aħħar darba.

MADAM CHAIR: Aħna se ngħaddu minn fuq kull klawsola u kulħadd se jgħaddi l-kummenti tiegħu dwarha.

Il-mistoqsija oriġinali tiegħi kienet xi studji kien hemm.

Ma rridux ninsew li f'laqgħat oħrajn għedna li dan kellu jiġi diskuss fil-viżjoni wiesgħa tal-iSPED imma l-iSPED għadu mhuwiex f'idejna u għalhekk jien għamilt din il-mistoqsija.

MICHAEL FARRUGIA: Madam Chair, kulħadd kellu d-dokument f'idejh għal dawn l-aħħar jiem u kulħadd kellu l-opportunità jarah sew.

Allura jien nistenna li minflok noqogħdu niddiskutu u nagħmlu dibattitu fuq kull klawsola, kulħadd jgħid ma' xiex jaqbel u ma' xiex jaqbilx minn dak li hemm fid-dokument u x'jissuġġerixxi minflok.

MADAM CHAIR: Onor. Farrugia, nirringrazzjak ħafna, però aħna se nimxu b'dan il-mod.

Jien se nagħmel round ta' rimarki fuq kull policy mingħajr dibattitu, sempliċement jingħad x'qed jaħseb dak li jkun fuq il-policy u ngħaddu għall-policy ta' wara.

Se tittieħed nota ta' dak li jkun qed jingħad – naturalment se jkun hemm it-traskrizzjoni tal-laqgħa – u nispera li dak li nkunu qegħdin nissottomettu hawnhekk ma jaqax fuq widnejn torox għax f'dak il-każ inkunu qed naħlu l-ħin.

L-Onor.

RYAN CALLUS: Madam Chair, nispera li l-proċess tad-diskussjoni tal-ODZ policy f'dan il-Kumitat ikun wieħed serju għax jien ninkwieta meta nisma' kummenti mill-Onor.

Farrugia fis-sens li m'hemmx għalfejn noqogħdu nduru klawsola klawosla!

MADAM CHAIR: Onor. Callus, hawnhekk jien qed immexxi mhux l-Onor.

Toqgħodx tinkwieta!

RYAN CALLUS: Naf u konxju ta' dan, però rrid nirreġistra l-punt, anke a fini ta' Minuti, li hawnhekk m'aħniex qegħdin sempliċement nagħtu lip service biex ngħidu ġibna l-ODZ policy quddiem il-Kumitat għall-Ambjent u l-Ippjanar tal-Iżvilupp.

Jekk verament irridu nagħmlu analiżi serja ta' din il-policy, ma nistgħux naqbdu ngħidu li jkun hawn id-diskussjoni skont il-policies li jidher li għandna oġġezzjoni fuqhom.

MADAM CHAIR: Nassigurak li kemm ilu li nbidel il-Gvern, l-affarijiet inbidlu wkoll.

Ħalli nibdew.

Milli stajt nifhem jien, il-Perit Ellul kienet qed tagħtina backdrop tal-esperjenza tagħha biex waslet għal dawn il-konklużjonijiet.

RYAN CALLUS: Madam Chair, ejjew inkunu ftit serji!

Farrugia, imma jien għadni ma smajtx xi studji saru qabel ma saret din il-policy.

JOSEPH SAMMUT: Onor. Callus, aħna suppost diġà vvutajna fuqhom dawn u li kellna ngħidu għednih.

Ma nippretendix minnek li tistaqsi lilha biex tagħtik il-policies!

MADAM CHAIR: Imma xorta jista' jistaqsi, Onor. Sammut.

JOSEPH SAMMUT: Jistaqsi, imma ma nippretendix li jagħmel mistoqsija meta konna qegħdin fil-kumitat u vvutajna favurihom!

RYAN CALLUS: Madam Chair, jien illum qiegħed hawnhekk nissostitwixxi Membru u jekk inħoss li għandi nistaqsi dwar l-istudji, m'għandu jkun hawn ħadd li jgħidli li m'għandix dritt nistaqsi!

MADAM CHAIR: Naqbel miegħek, fil-fatt staqsejtha jien stess dwar l-istudji.

Il-Perit Ellul, fil-qosor jekk jogħġbok.

IL-PERIT ELIZABETH ELLUL: Tliet sentenzi kulma se ngħid.

Kien hemm studji tal-policies li konna qed nużaw fid-deċiżjonijiet tagħna.

MADAM CHAIR: U l-impatt li kellhom fuq l-ambjent?

IL-PERIT ELIZABETH ELLUL: Fuq kollox, kemm fuq l-ambjent kif ukoll fuq l-iżvilupp, l-ekonomija, eċċ. Kellna studju fuq statistika tal-bdiewa u r-raħħala u apparti minn hekk, għamilna konsultazzjonijiet…

MADAM CHAIR: Jista' jkollna aċċess għal dik l-istatistika?

Napprezza jekk ikollna kopja ta' xi studji li rriferejtu għalihom.

IL-PERIT ELIZABETH ELLUL: Nista' nġiblek kaxxa m'għola "hekk" jekk trid.

MADAM CHAIR: Ma jimpurtax, jekk hemm bżonn ġib kaxxa m'għola "hekk" ħalli min jitlobna u jistaqsina, apparti milli naqrawhom aħna, inkunu nistgħu ngħadduhomlu.

IL-PERIT ELIZABETH ELLUL: Mhijiex problema; mill-boot tal-karozza għal fuq din il-mejda, għax inġorrhom miegħi.

MADAM CHAIR: Nirringrazzjak.

RYAN CALLUS: Imma tistgħu almenu tagħtuna l-ismijiet tal-istudji li saru?

Din id-domanda diġà għamiltha fil-bord tal-MEPA imma ma ħadtx risposta.

IL-PERIT ELIZABETH ELLUL: Għandi kaxxa sħiħa!

RYAN CALLUS: Imma jien nistenna li qabel tintemm id-diskussjoni f'dan il-Kumitat, mhux wara, ningħataw lista kompleta tal-istudji li saru.

MADAM CHAIR: Se jkollna l-lista u l-informazzjoni kollha neċessarja.

Nibqa' niġri warajhom sakemm ikollna, tibżax.

Perit Ellul, għandek xi żżid?

MADAM CHAIR: Mela nistgħu nibdew bil-kummenti tagħna dwar policy 1.2A.

L-Onor.

Toni Bezzina.

TONI BEZZINA: Għandi xi mistoqsijiet mhux fuq il-policies.

Nista' nagħmilhom issa jew wara?

MADAM CHAIR: Agħmilhom wara, ħa ngħaddu l-policies l-ewwel.

(Interruzzjonijiet) Noqogħdu sa filgħodu jekk hemm bżonn, tikkonfondux.

Aħna n-nisa mdorrijin għax it-tfal ma jorqdux billejl u aħna noqogħdu magħhom!

Jien m'għandix problema.

Hawn kummenti fuq policy 1.2A?

L-Onor.

Toni Bezzina.

TONI BEZZINA: Madam Chair, nixtieq nistaqsi għalxiex, anke fit-title tad-dokument m'hemm ebda riferenza la għall-farms, la għall-agrikoltura u lanqas għall-istalel.

Hemm xi raġuni partikolari?

MADAM CHAIR: Fid-dokument hemm sezzjoni sħiħa fuq il-farms u l-agricultural policy.

MADAM CHAIR: Jekk għandek xi suġġeriment fuq kif għandu jkun it-title, agħmlu issa forsi jiġi addottat.

L-importanti huwa li fid-dokument jissemmew u hemm ukoll ħafna xi nbidlu.

Naħseb il-ħin aħjar nużawh biex naraw x'jgħodd u x'ma jgħoddx għal pajjiżna!

(Interruzzjonijiet) Sfortunatament, bħalissa le.

Jekk ikun hemm ċans iktar tard, nieħu l-kummenti tagħkom ukoll imma bħalissa għandna ħafna xi rridu ngħaddu.

Però għad hemm ċans biex tibagħtu s-sottomissjonijiet tagħkom bil-miktub għax għadha ma ġietx approvata mill-Gvern.

Tistgħu tibagħtu s-sottomissjonijiet illejla stess by email lili jew lill-Iskrivan tal-Kamra.

MICHAEL FARRUGIA: Madam Chair, il-public consultation issir mhux għall-gost jew biex inkunu għamilniha skont il-liġi imma biex kulħadd jagħmel il-proposti tiegħu f'dak iż-żmien allokat.

Ma jistax ikun li meta għalaq kollox, nerġgħu niftħu a public consultation.

MADAM CHAIR: Imma hawnhekk għadu m'għalaqx.

MICHAEL FARRUGIA: Le, skużi.

MADAM CHAIR: Mela misskom ġejtu quddiemna qabel m'għalaqtuha, mhux aħna l-aħħar nies li niġu kkonsultati!

MICHAEL FARRUGIA: Skużani, Madam Chair.

Id-dokument jiġi riferut hawnhekk biex nisimgħu x'għandhom xi jgħidu l-Membri.

Jien għandi rispett sħiħ u lest li nerġa' niltaqa' magħhom fl-uffiċċju tiegħi...

MADAM CHAIR: Mela jekk hemm bżonn erġa' ltaqa' magħhom.

MICHAEL FARRUGIA: ...imma li nerġgħu nispiċċaw b'another public consultation hawnhekk, is unfair għax inkunu qed nagħtu ċans għal public consultation lil ċerti individwi u mhux lil oħrajn.

Għalkemm stqarrejt li se nagħti weight lir-rapporti li daħlu lil dan il-Kumitat minn diversi persuni, jekk irrid nista' ma nagħtihomx weight.

MADAM CHAIR: Imma jekk tagħmel hekk tkun bħall-Gvern ta' qabel.

Aħna biddilna l-Gvern biex ikollna Gvern aħjar.

MICHAEL FARRUGIA: Għamiltha b'buona volontà tiegħi.

MADAM CHAIR: Le, tagħmilha b'dover.

MICHAEL FARRUGIA: Imma ma jistax ikun li dan il-Kumitat joqgħod jiddiskuti...

MADAM CHAIR: Il-public consultation tibqa' ssir sakemm din il-policy għadha plasticine f'idejna għax mid-dehra, din il-policy għadha ma ġietx approvata mill-Gvern u allura, sakemm tiġi approvata mill-Gvern, naħseb li huwa d-dover tal-Gvern li jkompli jisma'.

Jekk forsi kien hemm xi ħadd li f'dawk il-ħabtiet ma setax jissottometti l-kummenti tiegħu – l-aħħar public consultation saret mill-aħħar ta' Awwissu sal-ewwel ġimgħatejn ta' Settembru li ma naħsibx li huwa żmien eċċezzjonali –…

RYAN CALLUS: Jien dan kollu kont għedtu fil-Bord tal-MEPA imma baqgħu għaddejjin.

MICHAEL FARRUGIA: Madam Chair, jien ma jien se niddejjaq xejn li jibqgħu jibagħtuli r-rapporti fl-uffiċċju tiegħi, nistedinhom ikomplu jibagħtu sakemm tittieħed id-deċiżjoni, imma li nerġgħu niġu f'dan il-Kumitat u nerġgħu noqogħdu nagħmlu preżentazzjonijiet u dibattiti ma naħsibx li huwa l-post.

MADAM CHAIR: Bir-rispett kollu imma xi jsir f'dan il-Kumitat niddeċiedi jien għax jiena ċ-Chairperson ta' dan il-Kumitat.

Jekk hemm xi NGOs jew individwi li jixtiequ jagħmlu sottomissjoni, jistgħu issa, ġaladarba għalaq id-deadline, jibagħtuhomlna by email u nassigurahom li, sal-aħħar minuta, sakemm tiġi finalizzata din il-policy jgħaddu għand is-Segretarju Parlamentari.

Dak huwa l-punt li qed nagħmel.

RYAN CALLUS: Madam Chair, jiġifieri l-NGOs li jiġu hawnhekk jisimgħu din id-diskussjoni u d-deliberazzjonijiet se jkunu hawnhekk biss bħala osservaturi?

Jekk jitolbu lill-Kumitat biex jagħmlu intervent, mhux se jingħataw dan id-dritt?

MADAM CHAIR: Risposta ċara ħafna se nagħtik.

Il-persuni li hawn preżenti llum se jkunu qegħdin isegwu s-suġġerimenti tal-Membri tal-Kumitat.

M'hemm xejn xi jżommhom milli jibagħtu s-sottomissjonijiet tagħhom biex ikomplu jsaħħu, jew ikissru, l-opinjonijiet li nkunu esprimejna aħna.

RYAN CALLUS: Jiġifieri mhumiex se jingħataw iċ-ċans li jagħmlu sottomissjonijiet b'mod verbali waqt il-laqgħa.

MADAM CHAIR: Jekk ikollna ċ-ċans, wara li ngħaddu l-policies kollha, li nagħmlu sessjoni sħiħa għalihom, iva jingħataw.

Però sadanittant irrid nisma' lill-Membri tal-Kumitat għax ħafna drabi qed jispiċċaw jitkellmu l-inqas.

Din is-sessjoni se tkun biex aħna nduru policy by policy ħalli nisimgħu s-suġġerimenti u l-opinjonijiet tal-Membri tal-Kumitat.

In-nies li hawn preżenti għal-laqgħa jistgħu jagħmlu s-sottomissjonijiet tagħhom bil-miktub, però jekk ikun hemm xi policy li dwarha ma jkunx ċar dak li aħna qegħdin niftiehmu bejnietna, f'dak il-kas m'hemm xejn xu jżommna milli nsejħu lill-NGOs mal-mejda.

RYAN CALLUS: Jiġifieri jien qed nifhem li wara din id-diskussjoni f'dan il-Kumitat jista' jkun hemm iċ-ċans għall-NGOs biex jagħmlu s-sottomissjonijiet tagħhom b'mod verbali.

RYAN CALLUS: Grazzi, Madam Chair.

MADAM CHAIR: Sadanittant qed nitlob biex min għadu m'għamilx is-sottomissjonijiet tiegħu jagħmilhom bil-miktub.

JOSEPH SAMMUT: Mela allura aħna l-membri tal-Bord tal-MEPA qegħdin immorru nivvutaw fuq il-policies għalxejn.

MADAM CHAIR: Dik iddiskutiha mal-Bord tal-MEPA!

JOSEPH SAMMUT: Imma allura jien nippretendi li jiġi hawnhekk d-Direttorat tal-MEPA kollu għax inkella d-diskussjoni se tiġi one sided.

(Interruzzjonijet)

Konsultazzjoni mal-pubbliku.

Issa jekk issirx waqt il-Bord tal-MEPA, issirx l-iskola tal-Gvern tal-Furjana… (Interruzzjonijiet) Jien meta tlabthom dejjem bagħtu.

MICHAEL FARRUGIA: Jien m'għandi l-ebda problema li jiġu.

MICHAEL FARRUGIA: Madam Chair, jien m'għandix problema li l-membri tal-pubbliku jattendu għal dawn is-seduti, però l-public consultation mal-MEPA ssir biex kulħadd ikollu l-opportunità jagħmel il-konsultazzjoni kollha li hemm bżonn u jagħmel anke r-rakkmandazzjonijiet.

Wara li jsiru dawn kollha, jien niġi hawnhekk inressaq il-policy mhux biex nisma' lil min kellu l-opportunità kollha jibgħat ir-rakkmandazzjonijiet, imma biex nisma' x'inhi l-opinjoni ta' dan il-Kumitat fuq il-policy li għaddiet mill-MEPA imma li għadha mhijiex tal-Gvern, ħalli nkun nista' niddeċiedi jekk nibqax miexi fuq il-policy ssettjata mill-MEPA jew inkella jekk għandhiex tinbidel fuq ir-rakkmandazzjonijiet li jkolli minn dan il-Kumitat.

Public consultation kien hemm għal darba darbtejn u min m'għamiltx is-sottomissjonijiet tiegħu, allura problema tiegħu.

MADAM CHAIR: Jien nifhmek, però filwaqt li n-nies fuq il-Bord tal-MEPA huma magħżulin mill-Gvern, hu min hu, hawnhekk hawn ir-rappreżentanti tal-poplu li ntgħażlu bil-vot tal-poplu u allura l-poplu għandu dritt jitkellem magħhom.

Jiġifieri jekk hemm bżonn li nerġgħu nisimgħu, se nibqgħu nisimgħu.

Kif taf l-Iskrivana tal-Kumitat, fil-ġimgħa li għaddiet jien tajt żmien lil min ried jissottometti dak li xtaq jgħid in writing, sabiex jagħmel proprju hekk.

U jekk għad hemm min ma laħaqx jagħmel dan jista' jibqa' jissottometti għax aħna għadna niddiskutu.

Jien ħadd m'hu se jikkonvinċini li b'xi mod qed nagħmlu l-ħsara għax nibqgħu nisimgħu sal-aħħar.

Dan qed isir ħalli nkunu nistgħu nagħġnu l-aħjar policy għal pajjiżna u ma jerġax jiġri kif ġara f'leġiżlaturi oħrajn fejn qridna l-pajjiż.

Il-ftit li għandna rridu nieħdu ħsiebu daqs id-dawl ta' għajnejna u dan ma nistgħux nagħmluh waħedna, Onor. Farrugia, imma rridu nagħmluh flimkien mal-NGOs u mal-pubbliku in ġenerali li kapaċi jkunu strumentali biex immexxu lil dan il-pajjiż 'il quddiem.

MICHEAL FARRUGIA: Madam Chair, ħalli niċċara l-affarijiet biex ma nkunx ikkwotat ħażin; noħorġu hemm barra u jsiru statements bl-addoċċ.

Jien se nkompli nisma' sakemm tittieħed l-aħħar deċiżjoni li hemm bżonn.

MICHAEL FARRUGIA: Jien qed nagħti l-opportunità, minkejja li m'għandix għalfejn...

MADAM CHAIR: Jaħasra tgħidx hekk Onor. Farrugia għax tfakkarni fi żmien in-Nazzjonalisti meta konna nisimgħu hekk!

MICHAEL FARRUGIA: Jien se nibqa' nisma'… (Interruzzjonijiet) Onor. Callus, tattribwilix kliem li jien m'għedtx.

Jien għandi rispett lejn il-Kamra u anke lejn in-nies hemm barra u għax għandi rispett għan-nies hemm barra, qabel nieħu deċiżjoni, minkejja li kien hemm public consultation, xorta waħda se nibqa' lest li nirċievi kull rapport li jitressaq quddiemi qabel tittieħed l-aħħar deċiżjoni.

Dak li ridna nisimgħu.

MICHAEL FARRUGIA: L-aħħar deċiżjoni, tajjeb jew ħażin, fortunatament jew sfortunatament, hija tiegħi.

MADAM CHAIR: U aħna qed ngħinuk kemm nifilħu sabiex tkun tista' teħodha.

MICHAEL FARRUGIA: Li ridt ngħid jien huwa li ma naħsibx li huwa r-remit ta' dan il-Kumitat li minflok b'dibattitu bejn il-Membri li jirrappreżentaw lill-poplu, jispiċċaw b'dibattitu mod ieħor, però huwa sta għalikom li taraw dan.

MADAM CHAIR: Nirringrazzjak.

L-Onor.

Farrugia semma li kien hemm żewġ proċessi ta' konsultazzjoni.

Jien hawnhekk irrid ngħid li l-għada li għalaq il-proċess ta' konsultazzjoni dwar l-oġettivi tal-policy, jiena u l-membri kollha tal-bord kienet intbagħtitilna l-policy lesta bil-kummenti tal-pubbliku.

MADAM CHAIR: Onor. Callus, daqshekk kummenti dwar dan; jekk trid tista' tagħmel press release.

Ngħaddu għall-kummenti dwar il-policies.

RYAN CALLUS: Imma dan huwa punt importanti dwar il-mod kif tmexxa l-proċess ta' konsultazzjoni.

MADAM CHAIR: Daqshekk.

Jekk trid għamel konferenza stampa.

L-Onor.

Bezzina.

TONI BEZZINA: Dawn il-policies li hawn fid-dokument se jkunu qed japplikaw ukoll għall-proġetti tal-Gvern?

IS-SUR JOHANN BUTTIGIEG (Chief Executive Officer, MEPA): Iva, il-policy tapplika għall-proġetti tal-Gvern imma jaf ikun hemm proġetti li ovvjament ma jaqgħux taħt din il-policy.

Jekk huma proġetti ta' importanza nazzjonali jew inkella ta' importanza strateġika jew ekonomika, din il-policy ovvjament ma tkunx tapplika.

TONI BEZZINA: Jiġifieri fejn jidhirlu, il-Gvern se jeżenta proġetti milli jimxu ma' dawn il-policies.

MADAM CHAIR: Jiġifieri jekk nibnu ajruport ieħor, insa kollox.

IS-SUR JOHANN BUTTIGIEG: Dawn il-policies mhumiex qegħdin hemmhekk għal ajruport ieħor jew għal Freeport ieħor jew għal proġetti maġġuri, imma qegħdin hemm biex jekk il-Gvern ikun se jibni stables, japplikaw għalihom.

RYAN CALLUS: Jiġifieri aħna se npoġġu lill-Gvern 'il fuq mil-liġi?

Qed ngħid hekk għax l-istess policy 1.2A: National Policy Projects, tgħid hekk:

Mela dawk il-proġetti li jmorru lil hinn jew kontra din il-policy, se jiġu assessjati fuq il-merti tagħhom.

Jiġifieri qegħdin ngħidu hawnhekk li...

IS-SUR JOHANN BUTTIGIEG: Bħalma ġara fil-passat.

Fil-passat kellna tliet dokumenti ħoxnin "hekk", imma meta kien hemm proġetti tal-Gvern li kienu ta' mportanza nazzjonali nkluż s-Sewage Treatment Plant, l-Isptar, l-impjant ta' BWSC, eċċ., ġew assessjati fuq il-merti tagħhom mhux fuq din il-policy għax din il-policy ma tapplikax għal dawk it-tip ta' sitwazzjonijiet.

Ma jidhirx li hawn allura ngħaddu għall-policy 1.2B: Research and Innovation.

CHARLES BUHAGIAR: Xtaqt nistaqsi xi tfisser "stakeholder"' f'dan il-kuntest?

IL-PERIT ELIZABETH ELLUL: Xi ħadd li huwa interessat li jagħmel il-proġett, l-importanti li jkollu s-support tal-NGO miegħu.

IL-PERIT ELIZABETH ELLUL: Iva.

MADAM CHAIR: L-Onor.

RYAN CALLUS: Waħda mill-kritika tiegħi fuq din il-policy kienet in-nuqqas ta' konsultazzjoni mad-Dipartiment tal-Ambjent.

Kulħadd konxju mill-fatt li l-Gvern se jkun qiegħed jissepara l-ambjent mill-ippjanar – m'iniex se nidħol f'dan ir-remit għaliex kienet waħda mill-proposti li tela' biha l-Gvern tal-lum – u jien, fil-kritika li kont għamilt kont urejt dispjaċir kbir għall-fatt li l-ewwel verżjoni ta' din il-policy ma kellha lanqas biss riferenza waħda għall-konsultazzjoni ma' dik li issa se tkun l-Awtorità tal-Ambjent.

MADAM CHAIR: Onor. Callus, inti se tikkummenta fuq 1.2B?

MADAM CHAIR: Mela ejja għall-punt; fuq l-oħra nistgħu nagħmlu konferenza stampa.

RYAN CALLUS: Fuqha qed nitkellem għax 1.2B issemmi "consultation with".

Issa jien nipproponi li kull fejn f'din il-policy hawn "consultation with", tiddaħħal riferenza għall-Awtorità ġdida dwar l-Ambjent.

Meta jien għamilt din it-talba, ir-risposta li kelli kienet li ddaħħlu xi żewġ riferenzi f'xi żewġ policies għall-Awtorità dwar l-Ambjent.

Għalija u għall-Oppożizzjoni dan mhuwiex aċċettabbli.

Inħossu li din ir-riferenza hija biss lip service wara l-kritika li konna għamilna aħna, u jekk l-Awtorità dwar l-Ambjent tiġi wkoll ikkonsultata u jekk verament il-Gvern se jagħti l-istess weighting, kif wiegħed, lill-Awtorita tal-Ippjanar u l-Awtorità ġdida dwar l-Ambjent, allura l-proposta tagħna hija li kull fejn hemm "consultation with" tiddaħħal l-Awtorità dwar l-Ambjent.

MADAM CHAIR: Nirringrazzjak.

L-Onor.

MICHAEL FARRUGIA: Madam Chair, bħala parti mill-proċess tad-demerger li se nkunu qed inħabbru ftit tal-ġimgħat oħra – u se jkun hemm ukoll public consultation fuqha u anke laqgħa mal-Malta Council for Economic and Social Development (MCESD) – se nbiddlu l-proċess.

Filwaqt li s'issa kull applikazzjoni li tidħol ikun il-case officer li jiddeċiedi ma' min jikkonsulta, issa se jibdew ikunu kkonsultati l-entitajiet kollha li se jkunu mniżżlin u fosthom se jkun hemm l-Awtorità dwar l-Ambjent u r-Riżorsi.

Barra minn hekk, se jidħlu wkoll fil-lista ta' consultees numru ta' entitajiet oħra li sal-lum qatt ma kienu jiġu kkonsultati.

Dan se jsir appuntu biex eventwalment ma jkun hemm l-ebda skuża u ma jkun hemm l-ebda ċirkostanza fejn xi ħadd jgħid li pereżempju l-Awtorità dwar l-Ambjent ma ġietx ikkonsultata.

Jiġifieri kull applikazzjoni, ODZ jew le, se tkun qed tiġi riferuta lil kulħadd u wieħed jistenna li jkun hemm ir-rispons minn kulħadd.

MADAM CHAIR: Se jtul il-proċess jew le?

MICHAEL FARRUGIA: Filwaqt li llum iċ-ċittadini għandhom 21 ġurnata li fihom jistgħu jagħmlu objection, b'dan it-tibdil, dan il-perjodu se jkun qed jitla' għal 30 ġurnata.

Fil-każ ta' ODZ, fejn se jkun hemm kumitat tal-agrikoltura li wkoll se jkun qiegħed jiġi nvolut biex jipparteċipa u jagħmel ir-rakkmandazzjonijiet – li kien għalija nagħmel spjegazzjoni fit-tul fuqha għax irrid inserraħ moħħ kulħadd – filwaqt li sal-lum huwa l-case officer li jiddeċiedi ma' min jikkonsulta, issa se jibda jkun hemm konsultazzjoni miftuħa lejn kulħadd, għandu x'jaqsam jew m'għandux mas-suġġett, biex fl-ebda ħin ma jkun hemm xi ħadd li jgħid li ma ġiex ikkonsultat.

Nista' ngħid ukoll – din diġà semmejtha barra minn dan il-Parlament – li l-NGOs mhux se jkollhom għalfejn jirreġistraw bħala objectors imma huma kkunsidrati bħala objectors awtomatikament.

MADAM CHAIR: L-Onor.

Bezzina.

TONI BEZZINA: Jiġifieri l-Awtorità se taqbad u tinnotifika lil kulħadd malli tidħol l-applikazzjoni.

MICHAEL FARRUGIA: Pereżempju, sal-lum l-Occupational Health and Safety Authority (OHSA) ma tiġix ikkonsultata.

Issa, kull applikazzjoni se tkun qed tmur ukoll għand l-OHSA fejn jintalbu jgħidu jekk jaqblux mal-proġett jew le u jagħmlu r-rakkmandazzjonijiet tagħhom dwar xi proċeduri jew affarijiet li jridu jittieħdu mill-Planning Board meta joħroġ il-permess.

Imbagħad se jkun hemm unit apposta li jgħid li l-permess qed joħroġ bit-"tali" kundizzjonijiet imressqjin mit-"tali" awtorità.

TONI BEZZINA: U jekk ma jwieġbux fit-30 ġurnata kif hemm stipulat, allura l-MEPA tipproċedi.

MICHAEL FARRUGIA: Iva, kif jiġri s-soltu.

RYAN CALLUS: Jien għamilt proposta lis-Segretarju Parlamentari Michael Farrugia sabiex kull fejn hemm il-kliem "policy" u "consultation" jiddaħħlu l-kliem "consultation with the Authority for Environment and Resources".

Ġaladarba inti qed tgħidli li hija awtomatikament allura qed nifhem li m'għandekx diffikultà li ssir din l-emenda.

Tista' tikkonfermali jekk inti m'intix lest tilqa' din il-proposta?

MICHAEL FARRUGIA: M'għandi l-ebda problema imma se tkun infurzata mhux fil-policy imma fil-liġi għax policy tista' tinbidel.

Fil-liġi qed nagħmluha speċifika biex nagħtu bidu għal prassi li nittama li l-ebda Gvern ieħor ma jneħħi.

L-Onor.

Bezzina.

TONI BEZZINA: Hemm xi kriterji stabbiliti miktubin biex proġett ikun ikkunsidrat bħala research and innovation?

IS-SUR JOHANN BUTTIGIEG: Meta persuna tiġi b'idea ġdida li ma jkunx hemm bħalha u jkollha ENGO li tkun qed tara prattikament il-proċess kollu ħalli ma jkunx hemm xi forma ta' xi abbuż, se nagħtu daqsxejn leeway mill-forma normali biex f'perjodu ta' ħames snin, jekk tkun trid tagħmel xi forma ta' riċerka – u nafu li għandna diġà min huwa nteressat biex jagħmel forma ta' riċerka.… Din kienet proposta li proprju saret mill-ENGOs.

Ma rridux ninsew li għad irid isir l-iscreening tal-istrategic environment assessment (SEA) fuq dan ir-rapport qabel ma jiġi approvat u r-riferenza tal-Awtorità fil-glossary tirriferi għall-Awtorità tal-Ippjanar u l-Ambjent u s-suċċessuri tagħha.

Jiġifieri awtomatikament l-Awtorità hija inkluża.

IS-SUR SHARLOT CAMILLERI (Membru, Bord tal-MEPA): Dwar din il-policy speċjalment ta' riċerka rrid ngħid li din qed tiġi anke mill-Unjoni Ewropea fejn qed tippromwovi riċerka fl-agrikoltura.

Aħna hawnhekk, apparti mir-Rural Development Plan għal żoni rurali, qed nimplimentawh għall-programm li jmiss u l-ewwel ħames snin huwa l-bażi ta' proġett li jkollu t-tul tiegħu fejn jiġi ffinanzjat.

Allura qed nippruvaw li through this policy naħsbu għaliha.

RYAN CALLUS: Madam Chair, veru li forsi ftit tard però xtaqt li f'isem l-Oppozizzjoni nirringrazzja lill-Kumitat kollu li ħadem fuq din il-policy għax naf li kien hemm ħidma kbira.

Jien nirrikonoxxi li fil-policy preżenti jeżistu numru ta' loopholes – dawn il-kummenti diġà għamilthom fil-pubbliku – u nixtieq li ntejjeb fuq il-policy li hemm.

MADAM CHAIR: Għalhekk qegħdin hawnhekk.

RYAN CALLUS: Hekk hu.

Meta niġu għall-proġetti ta' riċerka nixtieq li fil-glossary din il-policy jkollha what defines a research project għax wisq nibża' – issa ejjew nitgħallmu mill-passat – li jkun hemm min jitfa' applikazzjoni taħt din il-policy – 1.2B: Research and Innovation – u jekk din il-policy mhux se jkollha qafas b'saħħtu legali, li tiffilterja bis-serjetà xi kwalifika...

MADAM CHAIR: Jiġifieri inti tixtieq li jkun hemm definizzjoni fil-glossary ta' x'inhi research policy.

RYAN CALLUS: Hekk hu, u anke x'se tkun id-definizzjoni.

Se tkun li jkun hemm rakkmandazzjoni mill-Università ta' Malta?

Se jkun hemm rakkmandazzjoni mill-Kunsill Malti għax-Xjenza u t-Teknoloġija?

Naħseb li dan huwa mportanti biex nagħlqu aktar loopholes.

IS-SUR JOHANN BUTTIGIEG: Il-biżgħa tiegħi hija li jekk niddefinixxu x'inhi riċerka nkunu qed neskludu oħrajn.

Il-fatt li għamilna li awtomatikament se jkollok ENGO li se tkun qed tipparteċipa u tkun overlooking x'inhu jsir… Naħseb li iktar minn hekk...

RYAN CALLUS: Ma jfissirx li kull proġett li jsir mill-ENGO, li naf kemm jagħmlu xogħol siewi lejn dan il-pajjiż, jista' jikkwalifika bħala proġett ta' riċerka.

Ħalli nagħti eżempju.

Jista' jkun hemm proġett li qed jiġi propost li jsir fiż-żona barra mill-iżvilupp minn għaqda ambjentali, però ma jkunx proġett ta' riċerka.

Min se jiddetermina jekk hux proġett ta' riċerka jew le?

Jien m'iniex qed nara salvagwardji kontra dawn il-loopholes għal min jipprova juża din il-policy biex jgħid li għandu proġett ta' riċerka meta ma jkunx proġett ta' riċerka biex jgħaddi xorta minn din u jingħata l-permess.

Naħseb mhuwiex l-għan ta' dan il-punt ta' dan il-policy.

Issa jekk intom taqblu miegħi, nissuġġerixxi nagħmlu definizzjoni dwar x'inhu proġett ta' riċerka.

MADAM CHAIR: Wieħed irid joqgħod attent li fid-definizzjoni ma jiġrix kif qed nissoponi li jista' jiġri li jiġu esklużi oħrajn għax imbagħad wieħed jikkwota din u jgħid li "dak" ma jaqax taħt "din" id-definizzjoni.

L-Onor.

Toni Bezzina.

TONI BEZZINA: Li ninkwieta ftit dwaru jien hu li 90% ta' organizzazzjonijiet volontarji huma NGOs.

Pereżempju, kumitati tal-baned, clubs tal-futbol…

MADAM CHAIR: Jien naħseb li huwa suġġeriment tajjeb li jkun jkun hemm definizzjoni wiesgħa ta' x'jista' jkun tali proġett.

Hemm aktar rimarki?

Ma jidhirx li hawn għalhekk nistgħu ngħaddu għal policy 1.2C: Prohibiting the Proliferation of Vacant Buildings.

Hawnhekk qed jingħad li jekk ikun hemm xi bini li ma jintużax għal tliet snin fit-30 sena minn wara li joħroġ il-permess, il-bini jitneħħa at the expense of the owner.

L-Onor.

RYAN CALLUS: Jien nifhem l-intenzjoni tajba u ġenwina ta' din il-policy fejn għandek postijiet abbandunati fir-rural, perezempju razzett li ilu ma jintuża għal numru ta' snin...

MADAM CHAIR: Imma mhux għal dak qed tirriferi din il-policy.

L-ewwel ħaġa qed nassumu li se joħorġu permessi ODZ, jiġifieri se jkun hemm new buildings li huma f'ODZ.

Jiġifieri 'l quddiem din jista' jagħti l-kas li taqa' għax ma nkunux ftehemna li se nagħtu permess li se jsir bini ġdid fl-ODZ.

I'm just drawing your attention to the fact, għax dawn l-affarijiet għad irridu niddiskutuhom.

TONI BEZZINA: Li jinkwetani naqra hu l-fatt kif se tkun taf li l-post ilu ma jintuża dawk is-snin kollha.

MADAM CHAIR: Mill-istat li jkun jinsab fih.

IS-SUR SHARLOT CAMILLERI: Xi ħaġa oħra li tgħid il-policy hija li jrid jintuża għall-iskop li għalih ikun sar.

Jiġifieri jekk ikun inħareġ permess biex il-post jintuża għal skop "X" u jkun qed jintuża għal skop "Y", tapplika din ukoll.

MADAM CHAIR: Imma jekk tkun applikajt għal skop "X", dak il-business ikun fallielek u tlabt biex tużah għal xi ħaġa oħra, se jiġi kkunsidrat change of use jew le?

IS-SUR JOHANN BUTTIGIEG: Jekk inti għamilt użu llegalment minn dik il-binja li ġiet approvata, jiġifieri jekk il-permess inħareġ għal stables u minflok stables qed tintuża bħala residenza, wara tliet snin awtomatikament titlef il-permess ta' dik ir-residenza.

MADAM CHAIR: Hopefully ma jkollniex għalfejn nitkellmu fuqha din.

Ma jidhirx li hawn għalhekk nistgħu ngħaddu għal policy 1.2D: Soil Conservation and Monitoring.

Hawn kummenti?

Ma jidhirx li hawn għalhekk nistgħu ngħaddu għal policy 1.2E: Utility Services.

Issa jien hawnhekk xtaqt nistaqsi xi tfisser "legitimate roads or tracks".

IS-SUR JOHANN BUTTIGIEG: Jista' jkollok mogħdijiet li mhumiex bil-permess jew approvati.

Allura hemmhekk billi għandek mogħdija xorta ma tistax tiġi tgħidli li se tgħaddi s-servizz minn taħthom.

Aħna qed ngħidu li s-servizzi jistgħu jgħaddo minn taħt dak li huwa legali.

MADAM CHAIR: Allura jekk għandek main road imbagħad għandek mogħdija, x'se tagħmel?

MADAM CHAIR: Imma ħafna mogħdijiet ilhom hemm minn żmien żemmżemm.

Kif tafu jekk humiex legali jew le?

MADAM CHAIR: Tajjeb.

Ma jidhirx li hawn għalhekk ngħaddu għal policy 1.2F: Protected Species and their Habitats.

Xi ħadd jispjegali ftit din għax mhijiex ċara.

IS-SUR JOHANN BUTTIGIEG: Hawnhekk prattikament qed ngħidu li jekk bl-iżvilupp li se tagħmel hemm xi speċi, jew xi flora jew fawna li hija regolata jew protetta taħt xi direttiva jew liġi, l-ewwel irridu nkunu ċerti li attwalment dik id-direttiva jew liġi qed tiġi osservata u jittieħdu l-miżuri ta' mitigazzjonijiet li hemm bżonn, imbagħad ikun jista' jinħareġ il-permess.

Biss dan ma japplikax għal fejn huwa water course fejn ovvjament se jkun il-Gvern li jara jekk dik il-water course għandhiex terġa' tiġi upgraded biex attwalment ikun hemm water conservation.

CHARLES BUHAGIAR: Fil-każ tal-water courses ukoll jista' jkun hemm ambjent partikolari fil-widien, jiġifieri jien nifhem li biex isir tindif ta' widien xorta trid issir applikazzjoni lill-MEPA, kif isir illum, u jkunu jridu jsiru studji biex wieħed jara x'effett se jkun hemm fuq il-habitat tal-proġett.

GEORGE PULLICINO: Safejn naf jien kien hemm ftehim mal-MEPA li jsiru biss applikazzjonijiet formali wara li jiġi sottomess method statement u tiġi ppreżentata site plan li turi għal kull parti minn dak il-wied kif se jsir l-intervent.

Kien hemm dan l-understanding li bqajna mexjin bih.

Qed ngħid hekk għax allaħares id-Dipartiment li hu responsabbli minn dan il-qasam, irid jagħmel applikazzjoni formali għax-xogħol kollu li jkun irid jagħmel.

IS-SUR JOHANN BUTTIGIEG: Naqbel miegħek, fis-sens li fejn hu maintenance programme, iva imma fejn qatt ma kien hemm maintenance programme ma jistax jiġi xi ħadd u jgħidli li se jmur inaddaf it-"tali" wied.

GEORGE PULLICINO: Iva, għandek raġun.

MADAM CHAIR: U m'aħniex se naqilgħu ħarrub iktar.

IS-SUR JOHANN BUTTIGIEG: Aħna qed nitkellmu fuq maintenance programme ta' wied.

MADAM CHAIR: Jien mhux fuq il-widien qed inkellmek imma fuq policy 1.2F fejn hemm "protected wild flora and fauna".

Sal-lum għadhom jinqalgħu l-ħarrub.

IS-SUR JOHANN BUTTIGIEG: Imma ejjew inpoġġu kollox fil-perspettiva tiegħu.

Il-ħarrub cannot be transplanted, jiġifieri mhumiex bħal-larinġa li nistgħu naqilgħuha u npoġġuha band'oħra.

IS-SUR JOHANN BUTTIGIEG: Hemm il-legal notice li tipproteġi dawn it-tip ta' siġar.

Ma jidhirx li hawn aktar domandi għalhekk nistgħu ngħaddu għal policy 1.2G: Protected Areas, Special Areas of Conservation and Special Protected Areas.

Jien din naqbel magħha imma naħseb li teskludi kwalunkwe żvilupp li jista' jsir għax kullimkien hemm special areas of conservation.

Għandna 13% tat-territorju tagħna li hija special area of conservation.

MADAM CHAIR: Imma jekk se nibnu ODZ kullimkien se jkun hemm adverse impact on it, anke jekk mhux ġo fih.

IS-SUR JOHANN BUTTIGIEG: Meta inti għandek special area of conservation, awtomatikament tagħmel dak li jgħidulu appropriate assessment.

Jekk mill-appropriate assessment jirriżulta li l-iżvilupp li se tagħmel b'xi mod jista' negattivament jimpatta dik l-ispeċi jew l-abitat partikolari jew inkella mhux se jkun biex attwalment itejjeb dik l-area, allura dak il-permess ma jistax joħroġ.

MADAM CHAIR: U min se jiġġudika jew se jiddeċiedi x'impatt se jkollu u jekk l-impatt huwiex pożittiv jew negattiv?

IS-SUR JOHANN BUTTIEG: Dak joħroġ mill-appropriate assessment.

MADAM CHAIR: U dan l-assessment min se jagħmlu?

IS-SUR JOHANN BUTTIGIEG: Ġeneralment ikunu l-konsulenti tal-applikant.

Ovvjament, dak irid jiġi assessed mill-Environmental Authority li se jkun hemm u jekk ikun hemm breach, din ma tiġix diskussa hawn Malta imma it has to be reported to the European Commission.

MADAM CHAIR: Jiġifieri jista' jeħel hemm imbagħad?

MADAM CHAIR: L-Onor.

GEORGE PULLICINO: Jien fhimt tajjeb li fi kwalunkwe żvilupp, jekk ikun hemm talba għal basement, ir-risposta se tkun iva?

MADAM CHAIR: Għal-liema policy qed tirriferi?

GEORGE PULLICINO: Għall-ODZ.

MADAM CHAIR: Issa la niġu għaliha, niddiskutuha.

RYAN CALLUS: Biex inkompli mad-domanda tal-Onor.

MADAM CHAIR: Dik se niddiskutuha la naslu għaliha.

RYAN CALLUS: Id-domanda tal-Onor.

Pullicino hija cross cutting, jiġifieri mhijiex fuq policy waħda partikolari.

RYAN CALLUS: Jiġifieri kull meta se niġu għall-bini se niddiskutu l-basements?

Ngħaddu għal policy 1.2H: Protection of Landscape Features.

Hawn kummenti?

Ma jidhirx li hawn, però ma nistgħux inkomplu għax irridu mmorru fil-plenarja għax dalwaqt se jittieħed vot.

GEORGE PULLICINO: Madam Chair, jien xtaqt li l-Kumitat almenu jiddeċiedi x'se jiġri ladarba jkun hemm ir-ruling tal-iSpeaker.

MADAM CHAIR: It-tweġiba diġà tajthielek; jekk ir-ruling tal-iSpeaker jgħid li aħna niddiskutu dik il-materja, allura din tersaq quddiem dan il-kumitat.

GEORGE PULLICINO: Allura qed nifhem li tkun inti li tistabbilixxi l-ġranet u l-ħin li jiltaqa' dan il-Kumitat qabel l-24 tax-xahar.

MADAM CHAIR: Iva, però ovvjament irid ikun hemm il-koperazzjoni tal-Ministru għax jien ma nistax nagħmlilkom il-preżentazzjoni jien, għax daqskom naf.

Żgur li jien se nirsisti għaliha.

GEORGE PULLICINO: Madam Chair, aħna tlabna preżentazzjoni dwar li EIA tal-LNG mhux preżentazzjoni mill-Ministru Konrad Mizzi.

Qed ngħid dan għax l-EIA la għamlu l-Ministru, la għamlu ċ-chairman tal-Enemalta u lanqas għamlu s-CEO tal-Enemalta.

L-EIA fuq proġett isir minn kumpanija li tiġi mqabbda biex tiġbor dak id-dokument.

MADAM CHAIR: Fuq dan il-punt m'aħniex se naqblu.

Il-Ministru Konrad Mizzi jista' jġib kemm irid esperti u anke intom tistgħu ġġibu l-esperti, però l-Ministru Konrad Mizzi jrid ikun hawn għax jien il-mistoqsijiet lilu rrid nagħmilhom.

GEORGE PULLICINO: Nispera li l-Ministru Konrad Mizzi ikun dispost li jersaq biex jagħmel dak li talab il-Kumitat u mhux nispiċċaw li bir-risposta, kif kellna indikazzjoni llum fil-Kumitat, li jista' biss nhar it-Tlieta.

MADAM CHAIR: Dik nixtieq nista' nwieġbek jiena għaliha, imma jien lill-Ministru Konrad Mizzi rrid hawnhekk ħalli nistaqsi lilu.

Baqagħlna biss ċans biex nagħmlu l-aħħar policy qabel ma mmorru fil-plenarja għall-vot.

IL-PERIT ELIZABETH ELLUL: Madam Chair, nixtieq nirrimarka li dawn il-policies huma kollha magħmulin to safeguard our environment.

Qed ngħid dan għax kien hawn xi kummenti li qisna ma tajniex kas tal-ambjent.

MADAM CHAIR: Jiena nemmnek, imma fil-passat kien hemm ħafna policies li saru to safeguard the environment imma minflok, l-environment komplew għarquh.

Jiena nirrispettak ħafna u għandi l-ikbar fiduċja fik, però fejn nistgħu ma nħallux loopholes biex ma jerġax jiġri dak li ġara, ejjew naħdmu flimkien ħalli naslu.

Se jkolli naġġorna din il-laqgħa hawnhekk għax sar il-ħin biex immorru fil-plenarja.

Navzawkom 'il quddiem meta se nkomplu b'din id-diskussjoni.

Nirringrazzjakom.

Fid-8:54p.m. il-Kumitat aġġorna.


KUMITAT PERMANENTI DWAR L-AMBJENT U L-IPPJANAR TAL-IŻVILUPP

LAQGĦA NRU.

L-Erbgħa, 12 ta' Marzu, 2014.

Il-Kumitat Permanenti dwar l-Ambjent u l-Ippjanar tal-Iżvilupp iltaqa' fil-Palazz, il-Belt Valletta, fis-6:48p.m.

L-Onor.

Marlene Farrugia, Chairperson tal-Kumitat, ippresediet.

PREŻENTI

L-Onor.

Toni Bezzina, l-Onor.

Preżenti għal-laqgħa kien hemm ukoll is-Segretarju Parlamentari għall-Ippjanar u Simplifikazzjoni Amministrattiva l-Onor.

Ryan Callus, li bil-permess tal-Kumitat ħadu sehem fid-diskussjoni.

Għal din il-laqgħa ġew mistiedna jattendu rappreżentanti tal-NGOs.

Iċ-Chairperson qalet it-talba.

Il-Minuti tal-Laqgħa Nru. 6 li saret fis-26 ta' Frar, 2014 kienu konfermati.

Iċ-Chairperson infurmat lill-Kumitat li kienet irċieviet din il-korrispondenza:

Email datata 11 ta' Marzu 2014 mibgħuta mis-Sinj.

Simone Mizzi għan-nom ta' Din l-Art Ħelwa li fiha ġew mogħtija s-sottomissjonijiet għall-ODZ Policy and Design Guidance, January 2014;

Email datata 11 ta' Marzu 2014 mibgħuta mis-Sur Agius għan-nom tar-Ramblers' Association fejn fiha talab sabiex jingħata aktar żmien biex ikun jista' jagħmel is-sottomissjonijiet għall-ODZ Policy and Design Guidance, January 2014;

E-mail datata 10 ta' Marzu 2014 mibgħuta mis-Sur Alfred E. Baldacchino li fiha bagħat is-sottomissjonijiet għall-ODZ Policy and Design Guidance, January 2014; u

Diversi emails li għaddew bejn l-Onor.

George Pullicino u Madam Chair dwar id-diskussjoni li kellha mill-Kumitat dwar l-EIA għall-ħażna tal-LNG.

Iċ-Chairperson spjegat illi kif kien ġie mitlub fl-aħħar laqgħa tal-Kumitat, hija kienet ressqet talba lill-Kumitat dwar ix-Xogħol tal-Kamra dwar jekk kellhiex issir diskussjoni dwar l-EIA fil-plenarja jew fil-Kumitat Permanenti dwar l-Ambjent u l-Ippjanar tal-Iżvilupp.

Iċ-Chairperson għarrfet lill-Membri li fil-Kumitat dwar ix-Xogħol tal-Kamra kien ġie deċiz li d-diskussjoni fuq dan is-suġġett kellha ssir fil-plenarja.

L-Onor.

George Pullicino sostna li għalkemm il-Kumitat dwar ix-Xogħol tal-Kamra ddeċieda li ssir diskussjoni fil-plenarja dwar l-EIA, madanakollu dan ma kienx jeskludi li ssir diskussjoni wkoll fil-Kumitat.

L-Onor.

Pullicino fakkar li l-Membri tal-Kumitat, b'mod unanimu kienu qablu li din il-materja tiġi diskussa waqt il-laqgħa tal-istess Kumitat.

L-Onor.

David Agius, elenka l-fatt li għalkemm il-Kumitat dwar ix-Xogħol tal-Kamra jista' jiddelega xogħol lill-Kumitati Permanenti, però kull Kumitat jirregola lilu nnifsu.

Huwa kompla jgħid li l-Kumitat dwar ix-Xogħol tal-Kamra kien iddeċieda li jkun hemm seduta fil-Plenarja imma ma ngħatat ebda direzzjoni oħra jekk ikunx hemm diskussjoni ulterjuri fil-Kumitat Permanenti dwr l-Ambjent u l-Ippjanar tal-Iżvilupp.

L-Onor.

Carmelo Abela, spjega illi skont artiklu 34 tal-Att dwar l-Ambjent u l-Ippjanar tal-Iżvilupp, Kap. 504 li bih huwa mwaqqaf il-Kumitat, diskussjonijiet dwar proġetti li huma marbuta ma' proġetti kapitali tal-Gvern mhumiex fir-remit tal-Kumitat.

Abela saħaq li l-Ministru konċernat xorta waħda kien aċċetta li jagħmel preżentazzjoni lill-Membri tal-Kumitat.

L-Onor.

George Pullicino ppreżenta mozzjoni li tgħid:

"Nitlob li dan il-Kumitat jiddiskuti l-EIA dwar il-proġett tal-Power Station li taħdem bl-LNG u l-ħażna tal-LNG nhar it-Tnejn u t-Tlieta li ġej fil-ħinijiet li jiddeċiedi dan l-istess Kumitat."

L-Onor.

Toni Bezzina ssekonda.

Iċ-Chairperson iddeċiedet li għandha titlob ruling mingħand l-iSpeaker dwar jekk il-Kumitat jistax jipproċedi bid-deċiżjoni li ħa fil-laqgħa preċedenti, jiġifieri dik li ssir preżentazzjoni u diskussjoni dwar l-EIA fil-Kumitat hekk kif maqbul mill-Membri tal-Kumitat, wara li l-Kumitat dwar ix-Xogħol tal-Kamra ddeċieda li ssir diskussjoni dwar dan is-suġġett fil-plenarja.

DISKUSSJONI DWAR ID-DOKUMENT MAĦRUĠ MILL-MALTA ENVIRONMENT AND PLANNING AUTHORITY DATAT JANNAR 2014 INTITOLAT "ODZ POLICY AND DESIGN GUIDANCE"

Is-Sur Johann Buttigieg u l-Perit Elizabeth Ellul, Chief Executive Officer u Deputy Chairperson tal-Awtorità Maltija għall-Ambjent u l-Ippjanar rispettivament, kif ukoll is-Sur Sharlot Camilleri, Membru fil-Bord tal-istess Awtorità ġew mitluba jieħdu parti fil-Kumitat fejn taw spjegazzjoni u rrispondew għad-domandi tal-Membri tal-Kumitat dwar id-dokumenti għad-diskussjoni.

Fil-bidu tad-diskussjoni l-Onor.

Ryan Callus talab li l-Kumitat jingħata kopja tal-istudji li saret riferenza għalihom fit-tħejjija tad-dokument li kien qed jiġi diskuss.

Matul id-diskussjoni l-Onor.

Ryan Callus issuġġerixxa li:

tiddaħħal definizzjoni tal-kliem "research project".

Fid-8:54 p.m. id-diskussjoni dwar id-dokument ġiet interrotta u l-Kumitat aġġorna għal data u b'aġenda li kellhom jiġu komunikati aktar tard.

SKRIVANA TAL-KUMITAT

CHAIRPERSON TAL-KUMITAT

Proceedings, agenda, minutes and transcripts of the parliamentary committees dev


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru 20

L-Erbgħa, 12 ta' Marzu, 2014

L-Onor.

Deborah Schembri, President tal-Kumitat dwar l-Affarijiet Soċjali tavża li l-Kumitat se jiltaqa' nhar l-Erbgħa, 12 ta' Marzu, 2014 fis-6.30 p.m. fil-Kamra tal-Kumitati fil-Palazz il-Belt b'din l-aġenda:-

Vjolenza Domestika - Diskussjoni ma' Dr Anthony Livori mill-Qasam tal-Kura Primarja

Affarijiet Oħra

Proceedings, agenda, minutes and transcripts of the parliamentary committees docx